Янги лойиҳа – “Орзулар терма жамоаси”. 1-сон. Даврон Файзиев / CHAMPIONAT.asia\n08:25Холанд ЕЧЛда яна бир қойилмақом натижа қайд этди 2 08:05Хендерсон жароҳат олди 3 07:45Холанд ЕЧЛдаги 7 та ўйинида 10 та гол урди 8 07:30ЕЧЛ."Атлетико Мадрид" - "Ливерпуль" 1:0 10 07:25ЕЧЛ."Боруссия Дортмунд" - "ПСЖ" 2:1 3 07:25ПСЖнинг икки асосий футболчиси “Боруссия”га қарши жавоб ўйинида қатнашмайди 6 07:20ОЧЛ-2020. "Шаржа" - "Персеполис" 2:2 0 07:15ОЧЛ-2020. "Сеул" - "Мельбурн Виктори" 1:0 0 07:10ОЧЛ-2020. "Аль-Садд" - "Сепахан" 3:0 1 07:05Клопп: “Ҳеч ким айбдор эмас” 24 03:30Olamsport: АҚШнинг Ўзбекистонга қарши таркиби, UFC қанча даромад кўргани эълон қилинди ва бошқа хабарлар 1 02:55ЕЧЛ. Холандни ПСЖ ҳам тўхтата олмади 41 02:54ЕЧЛ. АПЛда мағлубият нималигини билмаётган "Ливерпуль" Мадридда қоқилди 223 01:39Райола Невиллнинг танқидига жавобан: "Унинг ўзи дўзахга тушиши мумкин" 9 01:17МЮ футболчиси Жозе ва Контега керак 1\nЯнги лойиҳа – “Орзулар терма жамоаси”. 1-сон. Даврон Файзиев\n01 ноя 2019 00:30\nТеглар : Даврон ФайзиевДэвид Бекхем Лионель Месси Криштиану Роналду РоналдоЗинедин Зидан“Орзулар терма жамоаси”\nАссалому алайкум Championat.asia сайтининг азиз ўқувчилари. Демак, бугундан янги “Орзулар терма жамоаси” лойиҳасини йўлга қўймоқдамиз.\nУнда юртимиз футболининг кўзга кўринган вакиллари (журналист, шархловчи, футболчи ва ҳ.к.) ўз талқинига кўра жаҳон ҳамда ўзбекистонлик футболчилардан иборат иккита (алоҳида алоҳида) рамзий терма жамоани тузиб чиқишади.\nЖаҳон жамоаси 1990-йилдан бошлаб, Ўзбекистон термаси эса 1992-йилдан то ҳозирги вақтга қадар фаолият олиб борган ва бораётган футболчи ҳамда мураббийлардан иборат бўлади.\n“Орзулар терма жамоаси” – 11 нафар асосий таркиб ўйинчиси, 5 захира аъзоси ҳамда бир мутахассисдан ташкил топади.\nЛойиҳанинг илк сони эса таниқли спорт журналисти, маҳоратли футбол шархловчиси ҳамда ҳозирда ЎФА Матбуот ва медиа департаменти директори сифатида фаолият олиб бораётган Даврон Файзиевнинг фикр-мулоҳазалари асосида тайёрланди.\n“Орзулар терма жамоаси” (жаҳон)\nДарвозабон – Жанлуижжи Буффон;\nҲимоячилар – Фабио Каннаваро, Паоло Мальдини, Роберто Карлос;\nЯрим ҳимоячилар – Андреас Иньеста, Дэвид Бекхэм, Зинедин Зидан, Криштиану Роналду.\nҲужумчилар – Лионель Месси, Роналдо, Деннис Бергкамп.\nЖанлуижжи Буффон (Италия, 41 ёш) – “Ювентус” аъзоси. Халқаро футбол тарихи ва статистикаси федерацияси (IFFHS) талқинига кўра XXI аср биринчи ўн йиллигининг энг яхши посбони. 2006 йилги мундиал ғолиби. ФИФАнинг 100 нафар энг яхши футболчидан ташкил топган рўйхатидан жой олган.\nФабио Каннаваро (Италия, 46 ёш) – фаолиятини якунлаган. 2006 йилги мундиал ғолиби. “Олтин тўп”ни қўлга киритган кам сонли ҳимоячилардан бири. 2014-йили Италия футболининг шон-шараф залидан ўрин эгаллаган.\nПаоло Мальдини (Италия, 51 ёш) – фаолиятини якунлаган. Футбол тарихидаги энг яхши ҳимоячилардан бири. Европа Чемпионлар Лигасининг 5 карра ғолиби. ФИФАнинг 100 нафар энг яхши футболчидан ташкил топган рўйхатидан жой олган. 2012-йили Италия футболининг шон-шараф залидан ўрин эгаллаган.\nРоберто Карлос (Бразилия, 46 ёш) – фаолиятини якунлаган. Футбол тарихида тезкор рейдлари ва кучли зарбалари билан машҳур бўлган футболчи. Европа Чемпионлар Лигасининг 3 карра ғолиби. 2002 йилги мундиал бош соврини эгаси. ФИФАнинг 100 нафар энг яхши футболчидан ташкил топган рўйхатидан жой олган.\nАндреас Иньеста (Испания, 35 ёш) – Япониянинг “Виссел Кобе” жамоаси аъзоси. Испания футболи тарихида энг кўп титул (35та) қўлга киритган футболчи. Европа Чемпионлар Лигасининг 4 карра ғолиби. “Қизил фурия” билан икки бора (2008, 2012) Европа чемпионлигини қўлга киритган ҳамда мундиал (2010) бош соврини соҳибига айланган. УЕФА талқинига кўра, XXI асрнинг энг яхши футболчиларидан ташкил топган рамзий терма жамоадан ўрин олган. Европанинг 2012-йилдаги энг яхши футболчиси.\nДэвид Бекхэм (Англия, 44 ёш) – фаолиятини якунлаган. Футбол тарихида узоқ масофага аниқ тўп оширишлари ҳамда жарима зарбалари билан танилган футболчи. Европа Чемпионлар Лигасининг 1999-йилги ғолиби. ФИФАнинг 100 нафар энг яхши футболчидан ташкил топган рўйхатидан жой олган. 2008-йили Англия футболининг шон-шараф залидан ўрин эгаллаган.\nЗинедин Зидан (Франция, 47 ёш) – фаолиятини якунлаган. Европа Чемпионлар Лигасининг 2002-йилги ғолиби. УЕФАнинг сўнгги 50 йилдаги энг яхши футболчиси. France Football талқинига кўра Франция тарихидаги энг яхши футболчи. 1998-йил “Олтин тўп”ни қўлга киритган. ФИФА тақлинига кўра 3 марта (1998, 2000, 2001) жаҳоннинг энг яхши футболчиси дея тан олинган. ФИФАнинг 100 нафар энг яхши футболчидан ташкил топган рўйхатидан жой олган. УЕФА талқинига кўра, XXI асрнинг энг яхши футболчиларидан ташкил топган рамзий терма жамоадан ўрин олган.\nКриштиану Роналду (Португалия, 34 ёш) – “Ювентус” аъзоси. Футбол тарихида кўплаб рекордлар, титуллар, индивидуал совринлар соҳибига айланган ўйинчилардан бири.\nЛионель Месси (Аргентина, 32 ёш) – “Барселона” аъзоси. Футбол тарихида кўплаб рекордлар, титуллар, индивидуал совринлар соҳибига айланган ўйинчилардан бири.\nРоналдо (Бразилия, 43 ёш) – фаолиятини якунлаган. Икка карра (1994, 2002) жаҳон чемпиони. 1997-йил Кубок эгалари кубоги соҳибига айланган. 2 бора (1997, 2002) “Олтин тўп” ҳамда бир марта (1997) “Олтин бутса” эгасига айланган. ФИФА тақлинига кўра 3 марта (1996, 1997, 2002) жаҳоннинг энг яхши футболчиси дея тан олинган. ФИФАнинг 100 нафар энг яхши футболчидан ташкил топган рўйхатидан жой олган.\nДеннис Бергкамп (Голландия, 50 ёш) – фаолиятини якунлаган. Голландия футболи тарихида техникаси энг кучли бўлган ўйинчилардан бири. “Арсенал”нинг 2004-йилдаги олтин таркиби вакили сифатида жамоа билан мавсум давомида мағлубиятга учрамай, АПЛнинг “Олтин титули”ни қўлга киритган. ФИФАнинг 100 нафар энг яхши футболчидан ташкил топган рўйхатидан жой олган. 2007-йили Англия футболининг шон-шараф залидан ўрин эгаллаган.\nМураббий: Юрген Клопп (Германия, 52 ёш) – “Ливерпуль” устози. Европа Чемпионлар Лигасининг 2018/19 йилги мавсум ғолиби. 2019-йил ФИФА талқинига кўра йилнинг энг яхши мураббийи деб тан олинган.\nИкер Касиляс (Испания, дарвозабон, 38 ёш) – “Порту” аъзоси. Халқаро футбол тарихи ва статистикаси федерацияси (IFFHS) талқинига кўра 5 карра жаҳоннинг энг яхши посбони. Европа Чемпионлар Лигасида 3 марта ғолиб бўлган. “Қизил фурия” билан икки бора (2008, 2012) Европа чемпионлигини қўлга киритган ҳамда мундиал (2010) бош соврини соҳибига айланган.\nКарлес Пуйоль (Испания, ҳимоячи, 41 ёш) – фаолиятини якунлаган. Европа Чемпионлар Лигасининг 3 карра ғолиби. 2008 йилги Европа чемпионати ҳамда 2010 йилги мундиал бош соврини эгаси. УЕФА талқинига кўра, XXI асрнинг энг яхши футболчиларидан ташкил топган рамзий терма жамоадан ўрин олган.\nРоналдиньо (Бразилия, ярим ҳимоячи, 39 ёш) – фаолиятини якунлаган. Футбол тарихидаги техникаси энг кучли ўйинчилардан бири. 2002 йилги мундиал бош соврини эгасига айланган. Европа Чемпионлар Лигасининг 2005/06 йилги мавсум ғолиби. ФИФА тақлинига кўра 2 марта (2004, 2005) жаҳоннинг энг яхши футболчиси дея тан олинган. 2005 йил “Олтин тўп” соҳиби бўлган.\nАлессандро Дель Пьеро (Италия, ҳужумчи, 44 ёш) – фаолиятини якунлаган. Европа Чемпионлар Лигасининг 1995/96 йилги мавсум ғолиби. 2006 йилги мундиал бош соврини эгаси. ФИФАнинг 100 нафар энг яхши футболчидан ташкил топган рўйхатидан жой олган. А Сериянинг 20 мавсумида гол урган ягона футболчи. Италиянинг 2008-йилдаги энг яхши спортчиси.\nРауль Гонсалес (Испания, ҳужумчи, 42 ёш) – фаолиятини якунлаган. Европа Чемпионлар Лигасининг 3 карра ғолиби. ФИФАнинг 100 нафар энг яхши футболчидан ташкил топган рўйхатидан жой олган. Маrca нашрига кўра, Испаниянинг барча даврлардаги энг яхши футболчиси.\nМухлислар ўртасида тортишувлар кўпаймаслиги учун Месси ҳамда Роналду ҳақида ортиқча тўхталмадик.\nДаврон Файзиевнинг ўзбекистонлик футболчилардан тузган "Орзулар терма жамоаси" эса яқин вақтлар ичида сайтимиз орқали эълон қилинади. Бизни кузатишда давом этинг.\nP.S. Лойиҳа ҳақида фикрларингизни ёзиб қолдиринг ва унинг кейинги сони кимга аталишини хоҳлар эдингиз?\nБу қизиқ. Криштиану турмуш ўртоғига қанча маблағ ажратади? 18\nЛионель Месси навбатдаги мукофотни қўлга киритди 13\nМЮ кийиниш хонасидаги тарихий можаро: Фергюсон Бекхэмнинг қошини ёрган, Дэвидни уч киши ушлаб қолган 31\nМесси сўнгги 6 йилликдаги энг ёмон сериясини қайд этмоқда 20\nРоналду "Брешия"га қарши ўйинни ўтказиб юборади 9\nЗидан: "Манчестер Сити" билан тўқнашувимизда ҳеч нарса ўзгармайди" 12\nЗидан: “Азар 100 фоиз тайёр” 8\n16 дек 13:36:41\nMadridning Reali. фойдаланувчининг фикрига жавоб бериш\nСтатистика котта рол ўйнамиди Зидан ўйин бўйича Хавига дарс беришини кўпчилик билади\nКиска килиб, Хави уйнаган клуб ва командаларга Зидан дарс беради, деб куймабсиз-да\n26 ноя 17:29:45\n23 ноя 06:02:42\nSanjar Sarvar фойдаланувчининг фикрига жавоб бериш\nSz uzi barsadan boshqa kamanda futbolini korganmisz? Barselona ni futbol koradigan muxlislari Zidan kimligini yaxshi biladi Zidan maydonni boshqarardi faqat texnika emas bekorga 50 yilni eng yaxshi futbolchisi degan nom havi faqat uzini ishini qilgan tamom Zidan bn havini solishtirish bu uzi bolmagur narsa\nZidaniyam koʻrganman. Xavi oʻzini ishini mukammal qgan oʻziz xavini oʻyinini koʻrmaganga oʻxshisz.\n23 ноя 04:10:36\nC_Puyol_05 фойдаланувчининг фикрига жавоб бериш\nXaviga uncha munchasi daje zidan dars beromidi xavini anpulasi bn zidanike boshqa. Sz driblingini etvatgan boʻsez futbol faqat driblingdan iboratmas. Xavi futboli qanchali aql bn oʻynardi oʻsha ranalduniniyam 1ta klasikoda 1ta chiroyli fintli pasi bn tentiratib qoʻygan.\nВазият жиддий. "Манчестер Сити"ни яна бир қанча кескин жазолар кутмоқда. Кейинги мавсум дерби бўлмаслиги мумкин\nЎзбекистон миллий терма жамоаси БAAга йўл олди. Икки футболчи йиғинга бора олмади


Ҳиндистон-Покистон чегарасидаги отишмада камида 10 киши ҳалок бўлди\n31 октябр 2020, Тошкент вақти: 04:23\n19 октябрь оқшомида Покистон ва Ҳиндистон чегарасида содир бўлган отишма натижасида камида 7 нафар оддий фуқаро, 3 нафар чегарачи ҳалок бўлгани хабар қилинди.\nҲар икки тараф тарқатаётган хабарларга кўра, ҳалок бўлганлар сони ошиши мумкин.\nПокистон армияси матбуот котиби генерал-майор Асир Ғафур Ҳиндистонни ҳужумни бошлашда ва оддий фуқароларни нишонга олишда айблади.\nПокистон армияси тарқатган маълумотларга кўра, баҳсли Кашмирнинг Покистон бошқарувидаги ҳудудида 6 нафар оддий фуқаро ҳамда бир аскар ҳалок бўлган. Ғафур икки аскар ҳамда беш оддий фуқаро жароҳат олганини қўшимча қилди.\nҒафурнинг сўзларига кўра, Покистон тарафи ҳужумга жавобан ўт очган, натижада тўққиз нафар ҳинд аскари ҳалок бўлган.\nАммо Ҳиндистондаги манбалар Покистон иддаоларини рад этди. Ҳиндистон полицияси ва армияси расмийлари Покистон чегарачилари ҳинд чегара пунктига ҳужум қилганини, натижада бир нафар аскар ҳалок бўлганини билдирди.


Бугун Давлат экология қўмитасида Германия Федератив Республикаси Ташқи ишлар вазирлигининг сув дипломатияси бўйича масъул вакили К.Мармзолер ва Германия халқаро ҳамкорлик жамиятининг "Яшил Марказий Осиё" Минтақавий дастури раҳбари К.Милов билан учрашув ташкил этилди.\nЖорий йилнинг 10 июнь куни Давлат экология қўмитасида Япония халқаро ҳамкорлик агентлиги (JICA) вакиллари билан навбатдаги учрашув бўлиб ўтди.\nДавлат экология қўмитаси тасарруфидаги Чотқол давлат биосфера қўриқхонасига ўрнатилган фотоқопқон қор қоплонини май ойида камера объектига муҳрлади.\n2022 йил 9 июнь куни Ҳукумат масъул ходими ҳамда мутасадди вазирлик ва идоралар вакиллари кесимида Давлат экология қўмитасида учрашув бўлиб ўтди.\nЖорий йилнинг 9 июнь куни Ўзбекистон Республикаси ҳудудидаги илгариги уран конларини рекультивация қилиш бўйича Европа тикланиш ва тараққиёт банкининг грант лойиҳаси доирасида «G.E.O.S. Ingenieurgesellschaft mbH» (Германия) компаниясининг консультантлари томонидан Давлат экология қўмитаси ходимлари учун семинар-тренинг ўтказилди.\nБугун Давлат экология қўмитасида Исроил давлатининг Фавқулодда ва мухтор элчиси Зеҳавит Бен Ҳиллел билан учрашув бўлиб ўтди.


Бош сахифа > Янгиликлар > Китоб — ҳаёт кўзгуси\nКитоб — ҳаёт кўзгуси\nПрезидентимиз томонидан китобхонликни кенг тарғиб қилишга алоҳида аҳамият қаратилаётгани қувонарлидир. Чунки китоблар инсон маънавиятини бойитиб, уни тафаккурини оширишда энг яхши восита.\n"Мен ўқиган китоб" мавзусида иншолар танлови ўтказилганда, ўқувчилар мутолаа қилган бадиий асарларининг мазмун-моҳияти, қаҳрамонлар характеридаги ижобий ва салбий жиҳатлар, орзулари ҳақида фикр-мулоҳазаларини қоғозга туширишди. "Китоб — ҳаёт кўзгуси" номли китоб марафонида ўқувчилар ва уларнинг ота-оналари фаол иштирок этишди.\nШунингдек, энг сўнгги нашрдаги адабиётлар билан ўқувчиларни хабардор қилиш мақсадида "Танишинг, янги адабиётлар" номли китоб кўргазмаси ташкил этилди. Вилоят миқёсида бўлиб ўтган "Мен ўқиган китоб" ва "Энг яхши китобхон" кўрик-танловида лицей ўқувчиларимиздан Баҳора Ражабова 1- ўринни, Дилдора Ўроқова, Зарнигор Сафаровалар 2-ўринни қўлга киритишди. Қувонарлиси, ўқувчиларимизнинг китоб ўқишга иштиёқи баланд. Улар шаҳримизда янги очилган "Китоблар олами" дўконига тез-тез бориб туришади. Бу ердаги турли жанрдаги адабиётлар йигит-қизларимизни бефарқ қолдирмайди. Уларнинг китобхонлиги бизни хурсанд қилади.\nНДКИ ҳузуридаги 2-сонли академик лицей АРМ раҳбари.\nКўрилганлар сони: 4285


Голландиялик режиссёр бўғма илон томонидан кичик буғунинг ютилиши лавҳаларини суратга олди\nАфрикада ҳужжатли фильм суратга олаётган режиссёр антиқа ҳодисанинг гувоҳи бўлди. Голландиялик режиссёр 24 соат давомида бўғма илон томонидан ланнинг (буғуларнинг бир тури) ютилиши жараёнини суратга олишга муваффақ бўлди, деб хабар бермоқда The Daily Mail нашри.\n44 ёшли Барфусс исмли ушбу режиссёр бўғма илонни Жануби-Ғарбий Африкадаги Квандо дарёси бўйида пайқаб қолди. У бўғма илон буғунинг орқа оёқларидан тутиб олиб, уни бўғган деб тахмин қилди.\nБарфусс Африкада ёввойи итлар ҳақида ҳужжатли фильм суратга олаётган пайтда яқинида нимадир шубҳали нарса бўлаётганини пайқаган. “Мен дарҳол суратга олиш жойимни тарк этиб, нима бўлаётганини кўришга ошиқдим. Мен у ерга борганимда, бўғма илон буғуни атрофида ҳалқа ҳосил қилиб бўғиб олган эди”, деб эсламоқда ушбу воқеани режиссёр.\n“Бу жуда ўзига тортадиган жараён бўлди. Буғу бир қанча фурсат яна тириклик аломатларини бериб турди, бироқ кўп ўтмай бўғилиб ҳалок бўлди”, деб қўшимча қилган Барфусс.\nБарфусс воқеани кузатишда давом этиб, бўғма илон овдан кейин жуда толиққанини қайд этди. У ўз ўлжасини бир кунга ташлаб кетиб, воқеа жойидан ғойиб бўлди. “Бу бўғма илон томонидан анча хатарли иш бўлди, чунки Африкада ўлакса билан тановул қилишни истовчилар етарлича”, деб эсламоқда Барфусс. Бироқ бўғма илон қайтиб келиб, ўз ўлжасини юта бошлади. Илон буғуни тўлиқ ютиб юбориши учун унга 4 соат талаб этилди.\n“Африкага 10 йиллик саёҳатим ва 71та экскурсиям давомида мен биринчи марта бундай воқеанинг гувоҳи бўлишим”, деб ўз таассуротлари билан бўлишди режиссёр.


Олимжон ТЎХТАХУНОВ («Тайванчик»): «МЕН «ҚОНУНДАГИ ЎҒРИ» ЭМАСМАН!..» - 16 Апреля 2019 - www.SheJoT.CoM\nГлавная » 2019 » Апрель » 16 » Олимжон ТЎХТАХУНОВ («Тайванчик»): «МЕН «ҚОНУНДАГИ ЎҒРИ» ЭМАСМАН!..»\nОлимжон Тўхтахунов асли тошкентлик. Ҳозирги пайтда Россиядаги кўзга кўринган тадбиркорлардан бири. Жиноят оламида «Тайванчик» лақаби билан машҳур. Ўз даврида Россия федерал хавфсизлик хизмати тарафидан қидирувда бўлган шахс. У журналистлардан бирига берган интервьюсида ўтмишда ўзининг жиноят оламига алоқадор бўлганлигини қатъиян рад этди. Мисол учун 2002 йилги олимпия ўйинларида руслар ғалаба қилиши учун ҳакамларни пулга сотиб олгани ҳам миш-миш эканини таъкидлаб ўтди. Айни пайтда унга Европа мамлакатларига чиқиш тақиқлаб қўйилган. Аммо ўзининг айтишича, Россияда ҳам жуда яхши яшаяпти экан. Шу билан бирга у бир пайтлар қартабозликнинг орқасидан қандай бойиб кетганини ҳам сир тутиб ўтирмади.\n— Сизни ҳам жиноятчи, ҳам ёзувчи сифатида таърифлашади. Ўзингиз нима дейсиз?\n— Биринчи навбатда мен тадбиркорман. Футбол жамғармаси президенти ва Россияда хизмат кўрсатган мураббийман. Бундан ташқари, учта китоб ёзганман. Россия ёзувчилар уюшмаси аъзосиман. Ҳа, мени жиноят оламида авторитет ҳам деб аташади. Лекин ҳаётимда бир мартаям жиноят содир этмаганман. Балки қандайдир гуноҳларга йўл қўйгандирман. Аммо мени тутиб олишгани йўқ. Мана, сиз ҳам мен кимнидир ўлдирганимни, ёки ниманидир ўғирлаганимни исбот қилинг-чи! Мен тадбиркорман, вассалом!\n— Фаолиятингизни қартабозликдан бошлагансиз. Собиқ советлар даврида бу ўйинлар қандай характерга эга эди?\n— Мен аслида фаолиятимни футболдан бошлаганман. Кейинчалик қартабозликка ўтганман. Шунинг орқасидан даромад кўра бошладим. Эҳ, ўша пайтларда ажойиб одамлар билан ҳамсуҳбат бўлдим. Улар нафақат қарта ўйнаш, балки каттадан-катта пулларни тикишга жуда қизиқишарди. Масалан, қарта ўйинида советлар армияси офицерларидан тортиб врачларгача иштирок этарди. Тўғри, орамизда «қонундаги ўғри»лар ҳам йўқ эмасди. Биз бекитиқча ҳеч кимга маълум бўлмаган квартирада йиғилардик. Ҳисоб-китобларни қоғозга ёзиб борардик. Ўйиннинг бошида 100 рубл тикилган бўлса, охирига бориб бу қиймат 500 рублгача кўтариларди. Яширмайман, қартабозликда менга етадигани йўқ эди. Катта пулларни ютишга эришганман. Ютқазишлар ҳам бўлган. Бироқ бадавлат дўстларим кўп эди. Пулларимни ютқазиб қўйсам, ўшалар менга пул бериб туришарди.\n— Жиноят оламидаги қайси авторитетлар билан яқиндан таниш бўлгансиз?\n— Улар орасида «қонундаги ўғри» Валерьян Кучулория («Писо»), Юра Сухумский, Гиви Резаный, собиқ советлар давридаги биринчи рэкетчи Монгол билан ҳам таниш эдим. Монгол билан дўстлашиб кетмаган бўлсам ҳам, ресторанларда кўришиб қолсам, салом-алик қилиб турардим.\nАммо мен ўғрибошиларнинг «общак»ига пул қўймаганман. Дўст эдик. Мабодо хасталанса, бориб ҳолидан хабар олардик.\n— Ўша пайтда қимор ўйини қонунга хилоф ҳисобланган. Қандай қилиб қўлга тушмасдан бу ўйинни ўйнагансиз?\n— Биз қанча қонунбузарликка йўл қўймайлик, ҳеч ким билмаган. Қолаверса, қимор пулга ўйналаётганини биров исбот ҳам қилиб бера олмасди. Хуллас, ақлни ишлатган ҳолда иш тутардик.\n— «Тайванчик» лақабини қачон ва қандай орттиргансиз?\n— Футбол ўйнаб юрган пайтларимдаёқ менга Тайванчик деб лақаб қўйиб олишган. Тошкентдаги жамоалардан бирида ўйнардим. Бизда ҳамма ўйинчиларга лақаб қўйиларди. Жиноятга алоқадорлигим масаласига келсак, бу журналистларнинг уйдирмаси. Мени шу йўл билан обрўсизлантирмоқчи бўлишган. Эсимда, милиция биз ўтирган уйларга қандай бостириб кирарди, қўлга олишарди. Лекин милиционерлар биз жамиятга хавф солмаслигимизни яхши билишарди. Шунинг учун қўлга олгандан кейин жаримага тортишарди-ю, қўйиб юборишарди. Мени жиноятга алоқадорликда айблашларига яқин ўтмишимдаги бир воқеа ҳам сабаб бўлган. Хуллас, бизнесмен дўстлардан бирининг туғилган кунига борганимизда, тўсатдан отишма бошланиб кетди. Ваҳоланки, ўша дўстимнинг ҳам жиноятга алоқаси йўқ эди. У бизнесмен эди.\n— Балки у ҳам барибир жиноят оламига қайсидир жиҳатдан алоқадор бўлгандир?\n— Ҳозир исталган бизнесменни олинг, бир томони барибир жиноятга бориб тақалаверади. Чунки юз фоиз ҳалол ишлаб пул топиш, даромад кўриш жуда қийин.\n— Биринчи марта 1972 йили паспорт режимини бузганингиз учун қамашган экан. Бир йил беришибди, лекин уч ойдан сўнг қўйиб юборишибди. Айтишларича, қамоқдан қутулиб чиқишингизда Иосиф Кобзон ёрдам берган экан?\n— Тўғри, мен ўшанда Москвада яшардим. Лекин Тошкентда рўйхатда турардим. Укам армияга кетди, онам оламдан ўтди. Агар Москвада рўйхатдан ўтсам, Тошкентдаги квартирадан айрилардим. Аниқроғи, бу квартирада укам яшаши керак эди. Шунинг учун армиядан келишини кутишга мажбур бўлганман. Кобзон билан яқин дўст эдик. Юрий Антонов икковлари олдинига мени озодликка чиқариш учун милиционерларга бепул концерт ҳам беришди. Лекин бу фойда бермади. Шунда Кобзон собиқ советлар ички ишлар вазирига мурожаат билан чиқди. Ва муддатни қисқартиришди, уч ойдан кейин мени қўйиб юборишди. Биласизми, ўша пайтларда ҳам агар одамнинг номи ўта машҳурлашиб кетган бўлса, йўқ жойдан айб топиб бўлса ҳам барибир қамашарди. Айрим шахслар бизга ўхшаганларга очиқчасига ҳасад қилишарди.\n— 1985 йили ҳеч қаерда ишламаслигингиз туфайли ҳам судланган экансиз. Ростми?\n— Ҳа, ўшанда қартабозликка берилгандим. Ҳеч қаерда расман ишламасдим. У қилишди, бу қилишди, мени қамашди.\n— Айтишларича, Тошкентдан Москвага келган ички ишлар вазирлигининг раҳбарларидан бири билан жанжаллашиб қолган экансиз ва у сизни қаматишга ваъда берган экан?\n— Ҳа, бу тўғри. У менинг пулларим ёрдамида лавозимини оширмоқчи бўлган. Мен ёрдам бермадим. Агар ёрдам берсам ҳам барибир қаматарди. Биласизми, ўша корчалон нафақат мени, балки менга алоқадор барча авторитетларни қамоқда чиритишга ваъда берган. Москвада бир нечта доклад ёзган-да, юқоридагиларга топширган. Докладида менга туҳмат қилган. Гўё мен ўғриларни ёллаб Тошкентга юборганман ва улар квартираларни тунаб қочган.\n— Япончик билан турмада танишганмисиз?\n— Йўқ, у билан озодликда танишганмиз. Бирга қарта ўйнардик. Яхши инсон эди. Фақат жаҳлдор эди. Сўзининг устидан чиқмаганларни ёқтирмасди. У жуда ақлли одам эди. Ҳеч қачон ёлғон гапирмасди. Кўп китоб ўқирди. Шунинг орқасидан турмада ўтириб кўзини касаллантириб олган.\n— Айтишларига қараганда, Япончик сизни Европадаги жиноят олами назоратчиси этиб тайинлаган экан?\n— Бу нотўғри. 1989 йилларда Европада руслар деярли кам эди. Жиноят оламидан асар ҳам бўлмаган. Кимни назорат қиласиз?..\n— Сиз Европада яшаб ҳам кўп марта қамалгансиз. У ердаги турмаларнинг Россия турмаларидан қандай фарқли жиҳати бор?\n— Европа турмалари албатта Россия турмасидан фарқ қилади. Масалан, Италия турмаси анча тоза сақланади. Ҳар ҳафтада оппоқ, тоза, дазмолланган чойшаб беришади. 1000 еврогача бўлган нархларда ўзинг учун овқатга буюртма беришинг мумкин. Турманинг ўзида пиширилган овқат ҳам ресторанникидан сира қолишмайди.\n— Сизни Интерполдагилар тез-тез қидириб туришаркан. Шу ҳақиқатми?\n— Россиядан четга чиқишга ҳақли эмаслигингиз-чи?\n— Бу ҳам рост. Лекин мен Россияда яхшироқ яшайман.\n— Демак, сиз ҳануз ўзингизни «Қонундаги ўғри» деб ҳисоблашларига қаршисиз. Шундайми?\n— Ҳа, мен бизнесменман. «Қонундаги ўғри» эмасман!\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 15 | Добавил: iphone | Теги: #uznews, #habarlar, #Yangilik, #новости, #ahborot, #xabarlar, #newsuz, #news, #Yangiliklar | Рейтинг: 0.0/0


Фарғона вилоятининг Марғилон шаҳрида жойлашган Йўрмадўз маҳалласини пой-пиёда кезган ҳар қандай йўловчи бир уй қаршисида сўзсиз тек туриб қолиши аниқ. Кўп қаватли уйнинг шундоққина пештоқида шундай сўзлар ёзилган:\n«Бу хонадонда Ватанимизнинг қаҳрамон фарзанди Ғаниев Бобуржон Абдулҳамидович яшаган».\nҚаҳрамон ўғилнинг қаҳрамон онаси билан юзма-юз келдим-у, этим жимирлаб кетди. Мунаввар ая Ғаниева ўғлини йўқлаб келган ҳар бир кишини ўзгача қарши олади. 1991 йилда Халқ таълими аълочиси, 1993 йилда «Ўзбекистон Республикасида хизмат кўрсатган ёшлар мураббийси» фахрий унвони билан тақдирланган маърифатпарвар аёл билан ҳол сўрашдик. Амин бўлдимки, ўғлини эслатадиган энг кичик нарса ҳам она учун қадрли. 78 ёшни қоралаган, ҳаётининг эллик уч йилини ёш авлод таълим-тарбиясига бағишлаган фидойи аёл бизни ўғлининг уй-музейи томон етаклади...\nДарвоқе, хонадон қаршисида қаҳрамон йигит шарафига уй музейи ташкил этилиб, ёдгорлик лавҳаси ўрнатилган.\n...Лейтенант Бобуржон Ғаниев 1977 йил 14 октябрда Марғилон шаҳрида туғилган. 2000 йилда Тошкент электротехника алоқа институти (ҳозирги Тошкент ахборот технологиялари университети)нинг махсус факультетини тугатган. 2000 йил Сурхондарё вилоятининг тоғли ҳудудларида бир гуруҳ жангарилар билан бўлган тўқнашувда қаҳрамонларча ҳалок бўлган. Ўзбекистон Республикаси Биринчи Президентининг 2000 йил 25 августдаги Фармонига мувофиқ, II даражали «Шон-шараф» ордени билан мукофотланган.\nАя ўғли ҳақида афсус билан эмас, шодланиб гапиради. Нега кўз ёш қилсин, ахир Бобуржонни бутун Ўзбекистон танийди. Ҳурмат билан ёд этади. Ҳатто Мунаввар ая Биринчи Президентимиз Ислом Каримовга йўллаган мактубида ҳам бу ҳақда тўлқинланиб ёзган эди.\n– Ёдимда, 2000 йилнинг сентябрь ойи. Олий Мажлиснинг IX сессиясида Юртбошимиз сессия минбарида туриб, хатимдан парча ўқиб берган эдилар. Унда мен шундай ёзган эдим: «Менинг болам кўча-кўйда безорилик қилиб, муштлашиб, бировнинг молига тажовуз қилиб, ўлгани йўқ, ўғлим Ватан ҳимояси учун жонини фидо қилиб, ҳаётдан кўз юмди. Мен ундан мингдан-минг розиман, оқ сутимга розиман. Қолган ўғилларим ҳам ҳарбий. Уларни ҳам юртимиз тинчлигини ҳимоя қилиш учун юборишга тайёрман...»\nОна сўзида давом этди: – Мен шундоққина уларнинг ёнларида эдим. Президентнинг кўзлари ёшланди, чўнтагидан дастрўмолларини олиб, кўз ёшларини артиб: «Мен бундай она қаршисида таъзим қиламан», дедилар.\nЛейтенант Бобуржон Ғаниев ҳақидаги суҳбатимиз узоқ давом этди. Қаҳрамон йигитнинг болалиги, орзулари, ютуқлари, муҳаббати... Унинг музейдаги қон доғлари сачраган буюмлари ҳам тилсиз гапиради.\nБулар ҳақида батафсил ёзишни кўнгилга тугиб, қўлимдаги ҳарбий йигитларимизнинг жасорати акс этган «Ватан омон бўлсин!» китобини «Ватанпарвар» Бирлашган таҳририяти номидан Мунаввар аяга топшираман. Унинг кўзлари қувончдан порлаб кетади.\n– Мен тақдиримга доим шукрона айтаман. Узоқ йиллар ёшларга дарс бердим. Инсон қачондир бу дунёдан кўз юмишини, омонатини Эгасига топширишини яхши тушунаман. Ўғлим каби яшаш, унингдек қаҳрамонлик кўрсатиш ҳамманинг ҳам қўлидан келмайди. Бундай фидокор фарзанд учун бир умр бош кўтариб яшасанг, арзийди.\n...Кетар чоғимиз Мунаввар ая китобга узоқ термилиб қолди. Уни варақлай туриб, ўғли Бобуржон ҳақида ёзилган мақолага нигоҳлари қадалди-ю, бир энтикди. Кўзлари милтиради. Кафтларини очиб, узоқ дуо қилди...


«ЭГАРЧИ”НИНГ СИФАТЛИ ЭГАРЛАРИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Kasbim-faxrim/«ЭГАРЧИ”НИНГ СИФАТЛИ ЭГАРЛАРИ\n«ЭГАРЧИ”НИНГ СИФАТЛИ ЭГАРЛАРИ\nШўрчи туманидаги “Эгарчи” маҳалласида эгарсозлик ҳунари асрлар давомида авлоддан-авлодга мерос бўлиб келмоқда.\nАйни пайтда ҳунармандчиликнинг бу тури янада равнақ топиши йўлида қилинаётган саъй-ҳаракатлар аҳоли бандлиги ва фаровонлигига хизмат қилаётир. Абдуғаффор Менгниёзов эгарсоз усталар сулоласининг олтинчи вакили.\n– Бу ҳунар билан шуғулланаётганимга 36 йилдан ошди, – дейди Абдуғаффор Менгниёзов. – Эгар ясашга 7 ёшимдан қизиққанман. Умр бўйи шу касб орқасидан барака топаяпман. Бу касб инсондан мустаҳкам ирода талаб этади. Боиси, битта эгарни ясаш 22 бўлак ёғочни бирорта михдан фойдаланмай эгар ҳолига келтириш кўп вақт ва қунт талаб қилади. Битта эгар ясашга 7-10 кун вақт кетади. Ўта мустаҳкам ясалган эгар эса бир неча авлодга хизмат қилади.\nЭгарсознинг айтишича, сариқ толдан ясаладиган эгарлар сифатли, мустаҳкам ва жозибали бўларкан.\nТошкент тумани ҳокими ўринбосари Тўра Боболовга биринчи ўринбосар этиб тайинланди


Наманганда юрак қон-томир касалликлари манзилли скрининг текширув ҳафталиги ўтказилмоқда - NamanganToday.uz\nНаманганда юрак қон-томир касалликлари манзилли скрининг текширув ҳафталиги ўтказилмоқда\nNov 24, 2021 - 15:19\nМаълумки, Президентимиз Шавкат Мирзиёев раислигида шу йил 9 ноябрь куни юрак қон-томир касалликларинининг олдини олиш ва уларни даволаш тизимини такомиллаштириш чора-тадбирларига бағишланган видеоселектор йиғилиши ўтказилган эди. Наманганда Юртбошимиз мазкур йиғилишда белгилаб берган устувор вазифалар ижросини таъминлашга изчил киришилди. Таҳлилларга кўра, 30-70 ёшдаги аҳоли ўртасида ўлим ҳолатларининг 53 фоизи юрак қон-томир касалликларига тўғри келар экан. Сўнги беш йилликда бундай каслликлар 20 фоизга, жумладан ёшлар орасида ҳам кўпайган. Умуман. 4 миллионга яқин аҳоли орасида юрак қон-томир касалликлари аниқланган бўлиб, умумий аҳолининг 12 фоизини такил этади. Наманганда ҳам бу турдаги касалликлар ҳамюртларимиз ҳаётига таҳдид солмоқда.\nВилоятда юрак қон-томир касалликларининг олдини олиш, эрта аниқлаш ва самарали даволаш бўйича янги тизим жорий этилди. Душанбадан бошланган юрак қон-томир касалликлари скрининг текшируви ҳафталиги фикримиз далилидир. Ҳафталикка вилоятдаги барча даволаш-профилактика муассасаларининг шифокорлари жалб қилинган. Бугун бирламчи тиббий-санитария - ёрдами муассасаларида “Тонометрия куни” ўтказилмоқда. Бу жараён ҳафталикда муҳим ўрин тутади. Чунончи, 40 ёшдан ўтган фуқаролар манзилли скрининг текширувларига чорланади. Уларнинг қон босими ўлчанади ва уларнинг соғлиғи ҳақидаги маълумотлар ягона электрон реестрига киритилади. Келгусида юрак қон-томир касалликлари аниқланган беморларни тизимли соғломлаштириш ишлари олиб борилади.\n- Мазкур тадбир ижтимоий аҳамиятга эга эканлиги билан ғоят муҳимдир,-дейди Республика ихтисослаштирилган кардиология илмий-амалий тиббиёт маркази Наманган филиали директори, тиббиёт фанлари номзоди Солижон Мўминов. – Манзилли скрининг текширувлари вилоятимиздаги аҳоли ўртасида юрак қон-томир касалликлари қай даражадалиги ҳақида аниқ маълумотга эга бўламиз ва соғломлаштириш ишларини шаклланган реестр асосида олиб борамиз.\nЭзгу ният билан бошланган хайри тадбир нафақат саломатлик кўрсаткичларини мукаммаллаштиришга, балки аҳоли саломатлигини янада мустаҳкамлашга қаратилган ишлар самарадорлигини оширишга ҳам турки бериши ҳам кўзда тутилган. Чунки, ҳудудларда олиб борилаётган амалий ишлар баробарида соғлом турмуш тарзини тарғиб қилиш ва аҳоли жисмоний фаоллигини ошириш мақсад қилиб олинган. Бу саъй-ҳаракатлар доирасида оилавий поликлиникаларда ва оилавий шифокорлик пунктларида “Гипертониклар мактаби”, “Соғлом турмуш тарзи хоналари” ва бошқа тиббий тарғибот воситалари шакллантирилади. Уларда тўғри овқатланиш, кўпроқ пиёда юриш ва соҳлиққа эътиборли бўлиш юзасидан маслаҳатлар бериб борилади. илоят соғлиқни сақлаш бошқармаси бошлиғи Абдулҳоди Иминов ва Республика кардиология илмий-амалий тиббиёт маркази Наманган вилояти филиали директори Солижон Мўминовлар ҳафталик доирасида Наманган тумани маҳаллаларида ташкил этилган скрининг текширувлари боришини назорат қилиб туришибди.\nТадбиркорлар умумтаълим муассасаларида дарс беришга жалб этилади\nJan 23, 2021 199\nMay 4, 2021 69\nАсабийлик – хасталиклар илдизи\nJan 25, 2021 78


Қирғизистон бош вазири: Қирғизистон ва Ҳиндистон ўртасидаги савдо айланмасини 200 млн долларга етказиш лозим\n21:18 / 12.07.2015\nҚирғизистон бош вазири Темир Сариев Қирғизистон билан Ҳиндистон ўртасидаги савдо-иқтисодий ҳамкорлик даражаси икки давлатнинг имкониятларига мос келмаслиги ва унинг кўпайтирилиши кераклигини айтмоқда. Бу ҳақда Сариев Ҳиндистон бош вазири Нарендра Моди билан урашуви давомида маълум қилди.\n“Ҳиндистон билан икки томонлама ҳамкорликнинг мавжуд даражаси асл салоҳиятига мос келмайди. Икки давлат ўртасидаги йиллик савдо айланмаси 38 млн долларни ташкил қилади ва биз бу рақамни 200 млн долларгача етказишимиз керак”, деб айтмоқда Сариев. Сариевнинг фикрича, экспорт-импорт операцияларининг ҳажмини юқори технологиялар, қишлоқ хўжалиги, енгил саноат ва туризм соҳаларидаги ҳамкорликни кенгайтириш ҳисобига кескин ошириш мумкин.\nҲозирда Моди Марказий Осиё давлатларига сафари доирасида расмий ташриф билан Қирғизистонда бўлмоқда. Моди Бишкекда Қирғизистон президенти Олмосбек Атамбоев билан учрашув ўтказди, икки томонлама ҳамкорлик ҳақидаги келишувларнинг имзоланишида иштирок этди. Шунингдек, Моди Ҳиндистон томонидан Қирғизистон Мудофаа вазирлигига ҳарбий-дала мобиль госпиталининг топширилиши маросимида иштирок этди. Ушбу госпитал учун ускуналар Ҳиндистон ҳукуматининг Россиядаги маблағлари ҳисобига харид қилинган.\nМоди Бишкекда Қирғизистон миллий парламенти спикери Асилбек Жонибеков билан учрашишни, Бишкек-Деҳли телекўпригида иштирок этишни ва Махатма Ганди ҳайкалининг очилиши маросимида қатнашишни режалаштирмоқда.


17 сентябрь, 2018, 12:06\nЧемпионлик учун курашда ҳам асосий рақиблар қаторида бораётган жамоалар энди кубок ярим финалига ким йўл олишини ўзаро тўқнашувда ҳал қилиб олишади. Шу сабабли учрашувнинг аҳамияти Суперлигадаги беллашув каби анча юқори бўлишига шубҳа йўқ. Жамоалар ҳозирга қадар кубок баҳсларида фақат бир бор дуч келишган. 2014 йил "Локомотив" икки ўйин натижасига кўра устун келган - 0:1 ва 2:2.\n"Пахтакор" Ўзбекистон Кубогини 11 марта қўлга киритган ҳолда бу борада рекордчи саналади. Энг яқин таъқибчи "Бунёдкор" бўлиб, бу жамоа 4 бор кубокда зафар қучган. "Пахтакор" кубокка 2001-2007 йилларда қаторасига 7 марта эга чиққан. "Локомотив" эса бу мусобақада 3 бор муваффақиятга эришган.\n"Пахтакор" ва "Локомотив" ўртасида Ўзбекистон Кубогидаги дерби 18 сентябрь, сешанба куни 20:00да "Пахтакор" стадионида бошланади.


Талабалар шаҳарчаси янгиланишлардан сўнг қандай қиёфага...\n04.02.2019 14:46 0 661\nАввалроқ Олмазор тумани талабалар шаҳарчасида таъмирлаш ишлари кетаётгани ҳақда хабар берган эдик. Маълум қилинишича, ҳудудда талабалар учун кутубхона, wi-fi зоналар, Bookcafeлар қурилиши кутилмоқда. Бу ҳақда ЎзМУ матбуот хизмати хабар берди.\nУшбу янгиланишлардан сўнг ЎзМУ, Университет кўчаси ҳудуди қай қиёфага келиши намойиш қилинди.\nЭслатиб ўтамиз, талабалар шаҳарчасидаги қурилиш ишлари 15 кунда якунланиши айтилган эди.\nСпорт 24/07, 09:06


13 Äåêàáðü 2019 14:46 627\nНаманган вилояти ҳокимининг ўринбосари Окибжон Инамов 13 декабрь куни Корея Республикасининг Жонгбу универститети Халқаро алоқалар департаменти директори Минхи Ли билан учрашув ўтказди. Бу ҳақда вилоят ҳокимлиги ахборот хизмати хабар бермоқда.\nУчрашув давомида Наманган шаҳрида Жонгбу университети филиали ва унга муқобил равишда хусусий хорижий университет очиш масалалари муҳокама қилинди.\n“Вилоятимизда малакали кадрларга, айниқса, технологлар, муҳандислар, дастурчилар шу каби соҳавий мутахассисларга бўлган эҳтиёж жуда катта. Шу боисдан олий таълим соҳасида дунёнинг илғор олийгоҳлари билан ҳамкорлик қилиш бизнинг устувор вазифаларимиздан ҳисобланади. Бизда катта-катта корхоналар шаклланмоқда. Уларнинг фаолиятини янада ривожлантиришда чуқур билимга эга ходимлар ўрни беқиёсдир ”, дея таъкидлади Окибжон Инамов.\nЖаноб Минхи Ли Жонгбу университети соҳавий мутахассислар тайёрлаш бўйича ўзига хос тажрибага эга эканлигини таъкидлаб ўтди.\n“Фаолиятимизни бошлашимиз учун бизга бино зарур. Агар шундай имконият бўлса, уни жиҳозлаш, таъмирлаш, мослаштириш ишларини бошлаймиз. Ёки бўлмаса вақтинчалик бинода туриб, ўзимиз учун бино қуриш ишларини бошлашимиз ҳам мумкин. 2020 йил сентябрь ойидан эътиборан талабаларни қабул қилиб, ўқитишни бошлаш ниятимиз бор. Биз ахборот технологиялари, автомобиль муҳандислиги, саноат дизайни, туризм ва меҳмонхона менежменти ва корейс тили ва адабиёти йўналишлари бўйича таълим берамиз. Талабалар 3+1 (3 йил Ўзбекистонда 1 йил Корея республикасида) ёки 2+2 тизимида таҳсил олиш имкониятига эга бўладилар”, деди Минхи Ли.\nШунингдек учрашув чоғида хусусий хорижий университет ташкил этиш масаласи ҳам кўриб чиқилди. Бу вариантда ташкил этилажак олийгоҳ, нафақат Жонгбу университети, балки Корея Республикаси бошқа нуфузли университетлари билан ҳамкорлик қилиш имкониятига эга бўлади.


Xabardor.uz: Тақдирга тан берган акула\n23:43 / 02.10.2015\nБир денгиз биологи қуйидагича тажриба ўтказган. У акулани сув тўлдирилган улкан идишга жойлаштирган ва идишга кўпгина балиқ ташлаган. Акула дарҳол уларнинг олдига сузиб борган ва балиқларни паққос туширган.\nШунда олим идишга зарбага чидамли шаффоф ойнадан тўсиқ қўйиб шишани икки қисмга ажратган. Акула тўсиқнинг бир томонида қолган, тўсиқнинг иккинчи томонига эса биолог балиқларни жойлаштирган.\nАкула яна балиқларни ейиш учун ўзини ташлаган, лекин ойнага урилган. Бу уни тўхтатмаган, у ҳар икки дақиқада ўзини балиқлар томонга ураверган. Ниҳоят, бир соатдан сўнг акула ўзини тўсиққа уришни бас қилган.\nБир неча ҳафта давомида шу ҳолат давом этгач, акуланинг ўзини ойнага уришлари камайиб бораверган ва ниҳоят балиқларга ташланишдан тўхтаган.\nШундан сўнг олим тўсиқни олиб ташлаган, лекин акула балиқларга ҳужум қилмаган. У ўзи ва балиқлар ўртасида тўсиқ борлигига шунчалар ўрганиб қолганки, тўсиқ олиб ташланганидан кейин ҳам ҳаракати бефойда бўлиши мумкинлигини ўйлаб олдинга ҳаракат қилмаган.\nХулоса: бизнинг аксариятимиз ҳам омадсизликка учрагач, руҳан таслим бўламиз ва уриниб кўришдан тўхтаймиз. Худди акула каби ўтмишдаги омадсизлигимиз ҳозир ҳам, келажакда ҳам давом этаётганига ишониб қоламиз. Бошқача қилиб айтганда, аслида олдимизда ҳеч қандай тўсиқ бўлмаса ҳам биз хаёлан ўша тўсиқни кўраверамиз. Бу кўринмас тўсиқ бизни олдиндаги мақсадимиздан ажратиб тураверади.


Ёмонликлар яхши амалларни йўқ қилади – Имом Фахриддин Ар-Розий ўрта махсус ислом билим юрти\nby admin · Fevral 22, 2019\nИнсоннинг яратилиш табиатида гунох қилишга мойиллик бор. Ислом шариати томонидан қайтарилган ҳар бир ёмон нарса инсонлар томонидан ёмон кўрилган ёки жамият учун бирор-бир зарарли иллат ёки бошқа инсонлар учун зулм бўлиши мумкин. Жумладан: ўғирлик, талончилик, зинокорлик, фохишалик, хиёнат, бировни хақорат қилиш, бировни уриш, сўкиш, айшпарастлик, такаббурлик, зулм қилиш ва бошқа динимизда харом қилинган ва таъқиқланган нарсалар. Бу иллатларни қилишда инсониятни нафсида мойиллик мавжуд. Ислом шариати эса бунақа нарсаларни инсониятга харом қилган. Кўриниб турибдики, инсон ўз нафси истаб турган нарсадан воз кечиши, ўзига-ўзи қарши боришидир. Ўзига-ўзи қарши бориши, ўзи нафси билан жиҳод қилишликдир. Пайғамбаримиз алайҳиссалом нафсга қарши курашишни катта жиҳод деганлар.\nИнсон ўз нафсини шариатимиз кўрсатмалари асосида тарбиялар экан унда комил инсонийлик, гўзал хулқ, ёрдамсеварлик, тавозеълик, меҳр-шафқат, қадр-қиммат каби гўзал хислатлар шаклланади. Шунинг учун Расулуллоҳ соллаллоҳу алайҳи васаллам: “Мен гўзал ахлоқларни мукаммал қилиш учун юборилдим”, дея марҳамат қилганлар.\nХақиқатдан ҳам нафс истакларига қул бўлиш инсонни турли тубанликларга олиб боради. Бунинг натижасида жамият учун энг хавфли зарарли иллатлар юзага келади. Мисол учун, зинокорлик оилаларнинг дарз кетишига, хиёнатга, фахшга, ўртада фарзандларни сарсон-саргардон бўлиб етим, қаровсиз қолишига ёки зинодан инсонийлик фазилатларидан йироқ фарзандлар туғилишига олиб келади. Ўғирлик, талончилик инсонларни умр бўйи меҳнат қилиб топган мулкини харом йўл билан ўзиники қилиб олишга, зулмга олиб боради. Аллоҳ таоло ҳадиси қудсийда марҳамат қилиб:\nاني حرمت الظلم علي نفسي و جعلته بينكم محرما فلا تظالموا\n“Албатта, Мен зулмни ўзимга харом қилдим. Сизларнинг ўрталарингизда ҳам зулмни харом қилдим. Шундай экан бир бирларингизга зулм қилманглар”, дея марҳамат қилади.\nМана шулар эътиборидан инсон ҳаётида қилган қилмишлари учун Яратганнинг ҳузурида яхшилик қилгани баробарида мукофот, ёмонлик гунох қилгани баробарида жазо олади. Қуръони каримда Аллоҳ таоло “Аммо кимики туғёнга кетиб, хаддидан ошган бўлса ва бу дунё хаётини устун қўйган бўлса, Бас, албатта Жахим ўрин бўладир. Ва аммо ким Роббисининг мақомидан қўрққан ва ўз нафсини ҳаволаниб кетишидан қайтарган бўлса, Бас, албатта жаннат ўрин бўладир.” (Назиот сураси 36-41 оятлар) бу ерда келтирилган энг асосий нарса инсон гунох қилишга қодир бўлиб нафси хакалак отиб гунох қиламан деб турганда, иймони билан Роббисидан қўрқиб ўзини гунохлардан тийиши инсонни жаннатга киришига сабаб бўлиши келтирилмоқда.\nШулардан билишимиз мумкинки, Ислом шариатида буюрилган ишларнинг барчаси яхшиликка олиб боради. Қайтарилган ишлардан тийилиш эса инсонларни гўзал хулқ эгаси бўлишга олиб келади. Жумладан, ибодатларни самараси ўлароқ инсонда гўзал хулқлар шаклланиши керак. Аллоҳ таоло Қуръони каримда: “Албатта, Аллоҳ адолатга, эхсонга, қариндошларга яхшилик қилишга амр этадир ва фаҳшу мункар ҳамда зулмкорликдан қайтарадир. У сизларга ваъз қилур. Шоядки, эсласангиз”, дея марҳамат қилур. (Нахл сураси 90 оят) . Шунингдек, бошқа ояти каримада: “Сизга китобдан вахий қилинган нарсани тиловат қил ва намозни тўкис адо эт, албатта намоз фохиша ва мункар (қайтарилган) ишлардан қайтарур. Албатта, Аллоҳнинг зикри буюк ишдир. Аллоҳ нима қилсангиз билур.”, дейилур. (Анкабут сураси 45 оят). Ушбу оятлар мазмуни ўлароқ инсоннинг қилаётган ибодатларининг самараси унда намоён бўлиши унда гўзал ахлоқ, комил инсонийлик шаклланиб, ёмон ишлардан тийилиши лозим.\nАммо бугунги кунда ушбу Қуроъни каримдаги таълимотларга зид тарзда ер юзида бузғунчилик қилиш, террор амалиётларни амалга ошириш, суиқасд қилиш, талончилик қилиш каби ислом шариати қайтарган нарсаларни исломдан деб қилаётган кимсалардан ислом ва мусулмонлар мисли кўрилмаган кулфатларни кўришмоқда. Исломда бундай амаллар буткул харом қилинган. Буни Абу Ҳурайра розияллоҳу анҳудан ривоят қилинган ҳадисда кўриб ўтамиз: “Пайғамбаримиз соллаллоҳу алайҳи васаллам муфлис кимлигини биласизларми дедилар.” Сахобалар муфлис бизни ичимизда дирхами ҳам, матоси ҳам йўқ киши деб биламиз дедилар. Расулуллоҳ соллаллоҳу алайҳи васаллам айтдилар: “умматимдан бўлган муфлис қиёмат кунида намоз, рўза, закот билан келади. Ва лекин бировга сўккан ва бировга тухмат қилган ва бировни молини еган ва бировни қонини тўккан ва бировни урган. Унинг хасанот амаллари унга ва бунга берилади. Унинг зиммасидаги нарсалар тугамасдан хасанот амаллари тугаб қолса хақдорларнинг хатолари олиниб унга юкланади. Сўнгра дўзахга ташланади.” (Муслим ривояти)\nХулоса ўрнида авваллари ибодатлик одамга нисбатан одамларда ишонч бор эди. Чунки улар бир-бирларининг омонатларига хиёнат қилишмасди. Йўлда бирор кимсанинг хамёнини топиб олса унга етказиб беришга харакат қиларди. Шунингдек, мусулмон кишидан бировга ёмонлик етмаслигидан одамлар хотиржам эдилар. Аммо бемазҳаблик ақидасидаги қаттоллар юзага келдию улар мусулмонликка зид дағаллик, қўполлик, таънакорлик, талончилик, қотиллик каби нарсаларни ўзларига касб қилиб олдилар. Ва буни ўзларича ислом ва мусулмончилик шу деб кўрсатишмоқда. Бу эса ғарбда динимизга нисбатан турли таъна тошлари отилишга сабаб бўлишмоқда. Аллоҳ таоло юборган пок ислом дини бундай тубанлик пасткашликдан йироқдир. Шундай экан динимизни соф ушлайлик. Бундай динбузарлардан хазар қилайлик.\nИмом фахриддин Ар-Розий ислом билим юрти мудири Д.Абдуқадиров\nДуо ибодатнинг мағзидир\nNext story УСТОЗНИ ХОТИРЛАБ\nPrevious story Исроф ва дабдабабозлик – тараққиётимиз душманидир!


Ёлғиз нафақахўрлар ва ногиронлар маҳсулот билан таъминланади\n10:31 / 18.08.2015\n2015 йилнинг 1 сентябридан бошлаб ёрдамга муҳтож ёлғиз нафақахўрлар ва ногиронлар ҳар ойда озиқ-овқат маҳсулотлари ва гигиена воситалари билан таъминлаб борилади.\nЎзбекистон ҳукумати “Манзилли ижтимоий кўмакни ҳамда кексалар ва ногиронларни қўллаб-қувватлашни янада кучайтириш чора-тадбирлар тўғрисида”ги қарорига кўрсатилган аҳоли гуруҳига ҳар ой ажратиладиган маҳсулотлар рўйхати илова қилинди.\nРўйхатга 15 турдаги маҳсулот ва товарлар киритилди. Хусусан, нафақахўрлар 3 кг олий навли ун, 1 кг гуруч, 500 гр дан гречка ва макарон, 1 кг дан мол ва парранда гўшти, 200 гр сариёғ, 15 дона тухум, 1 кг шакар, 1 л кунгабоқар ёғи, 100 гр ироқи совун, 200 гр кир совун, 150 гр кир ювиш кукуни олади.\nНафақахўрлар ушбу тўпламнинг умумий нархи доирасида маҳсулотларнинг бошқа тури ёки бошқача миқдорини танлаши ҳам мумкин бўлади.


Илҳом Юнусов: “Жамоам ғалабасига ҳисса қўшаётганимдан хурсандман” » Скачать музыку бесплатно новинки музыки 2016-2017\nИлҳом Юнусов: “Жамоам ғалабасига ҳисса қўшаётганимдан хурсандман”\nКомментариев: 0 Просмотров: 227 Дата: 14-03-2016, 12:56 Ғузорда “Шўртан” — “Қизилқум” жамоалари баҳси (0:1) якунлангач, навоийликлар ярим ҳимоячиси ва ғалаба тўпи муаллифи Илҳом Юнусов ўз фикрлари билан ўртоқлашди. — Дастлабки турда Қаршида мағлубиятга учраган “Шўртан” футболчиларини бизга қарши жиддий кураш олиб боришини кутгандик, — деди Илҳом Юнусов. — Шу боис, ўйин кутилганидек, жуда шиддатли ўтди. Ҳар икки жамоада ҳам голга тортадиган кўплаб вазиятлар юзага келди. Аммо ўйин жараёнида ундан унумли фойдаланиш на бизга ва на рақиб ўйинчиларига насиб этмади. — Кетма-кет иккинчи учрашувда пенальтиларни муваффақиятли амалга оширмоқдасиз? Бундан кейин “Қизилқум”да бу вазифани фақат сиз бажарасизми? — Ҳозирча кўз тегмасин, бу имкониятдан самарали фойдаланяпман. Жамоамизда 11 метрли нуқтадан маҳорат билан дарвозани нишонга оладиганлар талайгина. Баҳриддин Ваҳобов, Вячеслав Шевченколар ҳам бу ишни бемалол уддалашади. Қишки ўқув-машғулот йиғини доирасида ўтган ўртоқлик учрашувида Ваҳобов рақиб дарвозасини ишғол этолмаганидан кейин клуб мураббийлар штаби бу вазифани менга топширишди. Асосийси, ўз жамоам ғалабасига ҳисса қўшаётганимдан жуда хурсандман. - деб хабар бермоқда Stadion.uz нашри.


Бранко Иванкович: "Коронавирус дунёдаги жамики инсонлар тенглигини кўрсатди" / CHAMPIONAT.asia\n17:56"Бавария" Мартинесни қўйиб юборишга тайёр 0 17:45ПРО лига. 2-турнинг учта ўйинидан ОНЛАЙН НАТИЖА 4 17:36Карикатура: "Милан" "Ювентус" ва "Лацио"ни таслим қилди 2 17:34Расман: "Лейпциг" "Зальцбург" форварди Хван Хи Чхан билан шартнома имзолади 6 17:14Суперлига. Тур футболчиси - Фарруҳ Сайфиев 0 16:48Расмий хабар: Жасурбек Яхшибоев бошқа клубга кўчиб ўтди 24 16:43Суперлига. Тур мураббийи - Вадим Абрамов 1 16:12Суперлига. Тур голи - Санжар Турсунов 5 15:51Суперлига. Тур дарвозабони - Исломжон Абдуллаев 4 15:32Суперлига. Саккизинчи тур рамзий терма жамоаси 2 14:55Ўзбекистон Супрелига ва ПРО лига баҳслари давом этадими? 8 14:47"Севилья", "Ювентус" ва "Интер" Бельерин учун курашмоқда 3 14:23"Тоттенхэм" "Челси" футболчисига шартнома тайёрламоқда 8 14:00Хаверц "Байер"дан уни "Челси"га сотишларини сўради 3 13:39Спортчилар ижтимоий тармоқларда 0\nТеглар : интервьюБранко Иванкович\nУммон терма жамоаси бош мураббийи Бранко Иванкович ОАВ ходимига интервью берди.\nМаълумки, хорватиялик мутахассис ўз вақтида Эрон миллий терма жамоаси ҳамда "Персеполис" клубини бошқарган. Эндиликда эса Уммон миллий терма жамоасига мураббийлик қилмоқда.\nКоронавирус пандемияси сабаб Иванкович ҳозир ўз юртида бўлиб турибди. Вақтини оиласи билан уйда қолиб ўтказяпти. Яқин бир-икки ойи ичида унинг "Персеполис" устидан ФИФАга клубда қолиб кетгани пуллари учун шикоят қилиши кутилмоқда. Эрон матбуотига берган интервьюсида "Профессор" лақабли мураббий бир нечта саволларга жавоб бериб ўтди.\n- Соқол қўйиб тушган суратингиз Эронда кўпчиликнинг қизиқишига сабаб бўлди. Бу янада кўркам кўриниш учунми ёки ёш ўтиши билан боғлиқми?\n- Бутун дунёни, шу жумладан ватаним Хорватия ва мен яшайдиган Вараздинни коронавирус ваҳимаси ушлаб турган бир пайтда мен ҳам бошқалар каби уйда қоляпман. Шу боис бир муддат соқолимни олмасликка қарор қилдим. Анчадан бери сартарошга борганим йўқ. Сабаби шу.\n- Коронавирусдан кейинги футболни қандай кўрасиз?\n- Икки ойдан кўпроқ вақт мобайнида ҳеч қаерда ўйинлар ўтказилмади. Машғулотлар ҳам мана энди-энди қаттиқ қоидалар остида йўлга қўйиляпти. Жуда кўплаб халқаро ва ички мусобақалар кейинга қолдирилди ёки бўлмаса умуман бекор қилинди. Машғулотлар бўлмаслиги ва ўйинлар ўтказилмаслиги биринчи навбатда футболчиларга катта таъсир кўрсатади.\nЧунки улар мунтазам шуғулланиб юрган кишилар. Бунинг натижасида эса жаҳон футболи издан чиқяпти. Мен коронавирусдан кейинги футбол қанақа бўлишини билмайман. Футбол бутун дунё бўйлаб қачон йўлга қўйилиши ҳам номаълум. Коронавирус қачондир тугайдими? Буни ҳам билмайман.\n- Коронавирус пандемияси пайтида ўзингиз учун қандай сабоқ олдингиз?\n- Бунинг нақадар жиддийлигини дунё ҳамжимияти тушуниб турибди деса бўлади. Коронавирус шуни кўрсатдики, дунёдаги барча инсонлар келиб чиқиши, ирқи, яшаш тарзи, бой-камбағаллиги, оқ-қоралиги, дини ва сиёсий қарашларидан қатъий назар тенг экан. Чунки бу вирусга қарши ҳамма бир бўлиб курашяпти. Коронавирус сен фалончисан, сен пистончи деб одам ажратиб ўтирмайди. Дунёдаги барчамиз тирик жонмиз, ҳаммамиз тенгмиз. Коронавирус инқирози бизга авваламбор инсон бўлишимиз кераклигини ўргатди. Фақат бирдам бўлибгина бу касалликни енгиб ўтиш мумкин.\n- Футбол профессори сифатида ўйиннинг жозибасини яна аввалги даражага қайтариш учун нималар қилиш керак деб ҳисоблайсиз?\n- Албатта, футбол тўхтаб қолганидан ҳаммамиз хафамиз, лекин наилож. Бу ўринда менинг назаримда, футбол йўқлигидан энг кўп жабр чеккан мухлислар бўлди. Улар зерикишяпти. Албатта, футболчи ва мураббийлар ҳам зериккан. Лекин энг кўп мухлисларга жабр барибир. Бу бор гап. Футболни яна давом эттириш учун аввало инсонлар саломатлигига қарашимиз шарт. Биз ҳамманинг соғ-саломат эканига амин бўлибгина футболни яна олдинги босқичга олиб чиқа оламиз.\nФутбол аввало мухлислар учун. Ҳеч нарса футболчи ва мураббийларни стадионда ўтирган ишқибозлардек руҳлантира олмайди. Улар хурсанд бўлади, олқишлайди, баъзан жаҳли чиқади, ҳақорат қилади, лекин барибир футбол ишқибозлар билан завқли. Лекин ҳозирги вазиятда бунинг имкони йўқ. Эндиликда футбол бўм-бўш стадионларда ўйналади. Бу эса бутун дунё футбол жамоатчилигини хафа қилади. Лекин қачондир яна завқли онлар қайтиб келишига ишонаман.\n- Карантин пайтида нималар билан машғулсиз?\n- Бир неча йил олдим ўз юртимда спорт тиббиёти марказини ишга туширгандим. Бу ерда барча турдаги спорт жароҳатларини даволаса бўлади. Лекин коронавирус сабаб марказ ҳозирча ёпилган. Кейинчалик ўғлим билан бошқатдан ишга туширмоқчимиз. Ҳозир эса вақтим ўқиш билан ўтяпти. Замонавий футболни янада чуқурроқ тушунишга ҳаракат қиляпман. Мураббийликдан ташқари спорт тиббиётини ҳам ўрганяпман.\n- Суҳбатимиз охирида "Персеполис" билан юз берган нохуш вазиятга тўхталиб ўтсангиз.\n- Тўрт ярим йилни "Персеполис" бош мураббийи сифатида ўтказдим. Ўзаро ҳамкорлик жуда яхши бўлди деб ўйлайман. Тўрт ярим йил оиламдан узоқ қолдим, табиийки бу ҳам осон эмас. Мен ўзаро шартномага кўра клуб раҳбарияти ҳамма шартларни бажаради деб ўйлагандим, аммо у ерда пулимни тўлиқ ололмадим. Натижада ФИФАга шикоят хати ёзишга мажбурман. Мен "Персеполис" мухлисларини қаттиқ ҳурмат қиламан, улар жуда тартибли. Лекин клуб тутаётган йўл менга ёқмаяпти. Тўрт ярим йил ичида "Персеполис" билан 7та соврин ютдим. Ҳатто ОЧЛ финалида ўйнадик. Аммо ҳозирги ҳолатга ҳавас қилиб бўлмайди ва бу мен учун тушунарсиз бўлиб қолмоқда.\nМурод Исмоилов: "Менга "Нефтчи"дан таклиф тушгани йўқ" 14\nШота Арвеладзе билан катта интервью: ҳибсга олиниши, Арчил учун Ла Лига етакчисига йўқ дегани ва ҳалоллик учун жазо 9\nДраган Черан: "Ўзбекистонга келмасимдан олдин фақат Ривалдо ва Сколари ҳақида эшитгандим" 20\n"Турон" клубининг ташкил топиши, жамоа ҳомийлари, "Ўзбекистон" стадиони ва клуб академияси. Абдуваҳоб Аҳмадалиев билан интервью 27\n28 май 12:44:13\nЯхши мураббий Иванкович Бизда бирорта клубда ишласа зур булар эди\n28 май 12:41:22\nЯхши мураби еди\n28 май 12:41:14\n28 май 12:26:48


Home Mahalliy Ҳурлик тимсоли\nПойтахтимизда Республика Маънавият ва маърифат маркази ва «International House – Tashkent» академик лицейи ҳамкорлигида 18 ноябрь – Ўзбекистон Республикаси давлат байроғи қабул қилинган кун муносабати билан «Байроқ – мустақиллик тимсоли» мавзуида тадбир ўтказилди.\nУнда сўзга чиққанлар давлатимиз байроғи Ватанимиз мустақиллиги, халқимизнинг ғурур ва ифтихорини, орзу-умидларининг рўёбини акс эттирувчи муқаддас тимсоллардан эканини алоҳида таъкидлади. Давлатимиз байроғи ёш авлод қалбида ватанпарварлик, истиқлол ғояларига садоқат туйғусини янада кучайтиришда муҳим воситадир.\n– Истиқлолга эришганимиздан сўнг халқимизнинг азалий орзу-истаклари, эзгу интилишлари давлатимиз рамзларида ўзининг ёрқин ифодасини топди, – дейди академик лицей катта ўқитувчиси Матлуба Усмонова. – Ҳозирги глобаллашув даврида ёшларимизни Ватанга муҳаббат, истиқлол ғояларига садоқат руҳида вояга етказиш ва тарбиялаш бизнинг долзарб вазифаларимизга киради. Бугунги тадбир ўқувчиларимизнинг онгу шуурида миллий байроғимизни эъзозлаш, у билан фахрланиш ҳиссини мустаҳкамлашга хизмат қилади.\nТадбирда Ватанни мадҳ этувчи қўшиқлар ижро этилди.\nАвстрия банки кичик тадбиркорликни ривожлантиришга ёрдам беради\nНавоийда Ўзбекистон Республикаси фуқаролигига қабул қилинган 57 кишига фуқаролик паспорти топширилди


Бу йил Сариағашга 100 минг сайёҳ ташриф буюриши кутилмоқда\n11 Февраль 2021 12:26\nSARYAǴASH. Kazinform – Ўзининг шифобахш суви билан дунёга машҳур Сариағаш санаторийсига борадиган беморлар сони йил сайин ортиб бормоқда. Ўтган йили 85 минг сайёҳ Сариағаш туманига ташриф буюрган. Бу ҳақда Kazinform мухбири ҳокимлигига асосланиб хабар беради.\nҲудудга ташриф буюрган сайёҳларга 50 дан ортиқ курортлар, болалар санаторийлари, болалар соғломлаштириш оромгоҳлари, гольф клублари, 21 меҳмонхона хизмат кўрсатмоқда. Ўтган йили туризмни ривожлантириш мақсадида қиймати 378 миллион тенге бўлган тўртта объект фойдаланишга топширилди ва 60 га яқин янги иш ўринлари яратилди.\nРежага кўра, бу йил Сариағаш туманига 100 минг сайёҳ келиши режалаштирилган. Ушбу соҳани ривожлантириш мақсадида жами 430 млн тенге тенгликдаги учта объект фойдаланишга топширилиши кутилмоқда. Бундан ташқари, 100 га яқин киши доимий иш билан таъминланади.\nЖорий йилда ушбу ҳудуддаги туризм соҳасининг ҳозирги ҳолатини ўрганиш ва инвентаризация қилиш учун маҳаллий бюджетдан 10 миллион тенгедан ортиқ маблағ ажратилиш режалаштирилган.\nМуаллиф: Балнур Қожагелди


Директор фамилиясини ўзгартирганда, электрон рақамли имзони нима қилиш керак | BUXGALTER.UZ\nДиректор фамилиясини ўзгартирганда, электрон рақамли имзони нима қилиш керак\nМазкур ҳолатда унинг номига аввал олинган ЭРИ сертификатларини бекор қилишга ҳамда янги фамилияга янгиларини олишга тўғри келади. Buxgalter.uz қуйидаги режа бўйича иш тутишни тавсия қилади:\n1-қадам: СТИР реквизитларини аниқлаштирамиз\n– ЭРИ билан машғул бўлишдан олдин солиқ тўловчининг идентификацион рақамига доир масалани ҳал қилиш керак. СТИР реквизитларида янги фамилия қайд этилиши лозим. Одатда янги фамилияга паспорт олинганда СТИР реквизитлари автоматик тарзда алмаштирилади. Бироқ айрим ҳолатларда носозликлар туфайли бундай бўлмаслиги ҳам мумкин. СТИР борасидаги носозликлар шундай ҳолатларга ҳам олиб келиши мумкинки, бошқа ахборот тизимлари сизни СТИР бўйича топа олмаслиги мумкин. Номувофиқликлар бартараф этилмагунга қадар зарур хизматни олишингизнинг имкони бўлмайди.\nДСҚ рўйхатдан ўтказиш ва ҳисобга олиш бошқармаси мутахассислари паспорт алмаштирилганда СТИР реквизитлари (СТИР бутун ҳаёти давомида ўзгармайди) янги паспортдаги маълумотларга мувофиқлигини текшириб кўришни тавсия қиладилар. Бунинг учун my.soliq.uz даги «СТИРингизни билиб олинг» интерактив хизматидан фойдаланишингиз мумкин.\nМаълумот олиш учун паспорт серияси ва рақами, шунингдек туғилган сана керак бўлади. «Излаш» тугмаси босилганидан кейин «Натижа» жойида сизнинг СТИР маълумотларингиз бу тасдиқни қоғозга чиқариш таклифи билан намоён бўлиши лозим.\nЖавоб бошқача бўлганда, қуйидагиларни амалга оширинг:\n· my.soliq.uz даги бош саҳифада «Ҳисобга қўйиш» тугмасини босинг;\n· очилган саҳифада «Ҳисобга олиш маълумотларини ўзгартириш» ҳаволасини босинг;\n· очилган шаклни тўлдиринг. Бунда «Ариза тури» сатрида «Жисмоний шахсларни ҳисобга қўйиш маълумотларини ўзгартириш» ва паспорт саҳифаларини сканерлаш ёки расмга олишни тўхтатиш вариантини кўрсатишни ёддан чиқарманг. Сканерлаш ёки расмга олиш матни тиниқ бўлиши лозим.\nДСИ аризани кўриб чиқиш натижалари ҳақида сизни хабардор қилади. Натижа паспорт маълумотларига мувофиқ СТИР реквизитлари ўзгартирилишидан иборат бўлиши керак.\nСизда компьютер ёки Интернет билан боғлиқ муаммолар мавжуд бўлса, ДСИга бориб ушбу масала юзасидан мурожаат қилишингиз мумкин. Қўшимча маслаҳатлар олиш учун қуйидаги телефонларга мурожаат қилинг: (71) 202-32-82 ёки 1198.\n2-қадам: янги ЭРИ оламиз\nРаҳбарнинг номига бир нечта ЭРИ расмийлаштирилиши мумкин: ҳам жисмоний шахсга, ҳам юридик шахсга. Ҳаммасини ўзгартиришга тўғри келади. Бу нима учун муҳим саналади?\nҲар қандай ЭРИнинг реквизитларидан бири сертификат эгасининг номи ҳисобланади. Кўп ҳолатларда у ҳужжатларда ахборот тизими томонидан ҳужжат имзоланганлиги тўғрисида белги қўйиладиган жойда (катакчада) акс эттирилади. У ерда янги «Петрова» фамилияси ўрнига олдинги «Иванова» фамилияси акс эттирилган бўлса, ҳеч бўлмаганда контрагентлар томонидан тушунмовчилик юзага келиши мумкин ва бу ҳужжатлардаги чалкашликларга сабаб бўлади.\nЯнги ЭРИларни (ҳар бирига алоҳида буюртма расмийлаштирилади) қуйидаги йўллардан бири орқали олиш мумкин:\n· яқин атрофда жойлашган Давлат хизматлари марказига мурожаат қилинади (паспортни олишни унутманг, қолган масалаларда марказ ходимлари ўзлари ёрдам кўрсатадилар); · масофавий тарзда – e-imzo.uz портали ёрдамида. Йўриқномани бу ерда ўқинг.\n3-қадам: эски сертификатларни бекор қиламиз\nЭРИ соҳиби аввалги ЭРИлар сертификатларини бекор қилиш тўғрисида қарор қабул қилиши лозим, сабаби ушбу ЭРИлар амал қилиш муддати тугагунига қадар фаол ҳолатда бўлади ҳамда фирибгарларнинг қўлига тушиб қолиши мумкин. Шу боисдан янги ЭРИлар олинганидан кейин хавфсизлик нуқтаи назаридан дарҳол мазкур ишларни амалга ошириш лозим.\nЭРИ сертификатини фақат шахсан бориб бекор қилиш мумкин. Бунинг учун сертификат эгаси яқин атрофда жойлашган Давлат хизматлари марказига мурожаат қилиши керак, бунда унинг ёнида шахсини тасдиқловчи ҳужжат бўлиши лозим.\nБу нафақат директорга тааллуқли…\nФамилия ўзгартирилган тақдирда, номига ЭРИ (уларнинг туридан қатъи назар) олинган ҳар қандай жисмоний шахс шундай алгоритмдаги тартибда ҳаракат қилиши лозим.\nЭлектрон рақамли имзо (ЭРИ) паролини унутган бўлсангиз, нима қилиш керак\nНима учун ходимлар номига юридик шахснинг электрон рақамли имзосини бериш тартиби оқсамоқда\nЮридик шахснинг электрон рақамли имзони алмаштириш чоғида ЯММТ базасини “йўқотиб қўйиш” мумкинми


ШАХМАТ – АҚЛ ГИМНАСТИКАСИ\nБугунги кунда ёшларга Ўзбекистон Республикаси Президенти томонидан илгари сурилган бешта муҳим ташаббус доирасида ўз иқтидорини намоён этиш учун имконият яратиш, уларнинг дунёқараши ва фикрлаш доирасини янада кенгайтириш, ёшларда Ватан тақдирига дахлдорлик туйғусини шакллантириш, маънавий баркамол шахсни тарбиялаш, талабаларнинг жамиятда муносиб ўрин топишлари ҳамда ўзлари қизиққан соҳанинг етук мутахассиси бўлиб етишишларига кўмаклашиш мақсадида кенг кўламли ишлар амалаг ошириб келинмоқда. Сўнги йилларда университетда миллий ғоя, xалқимизнинг бой маданий мероси ва маънавий-аxлоқий анъаналаридан кeлиб чиққан ҳолда ёшлар ўртасида маданий-маърифий ҳамда оммавий спорт ва соғломлаштириш тадбирлари амалга ошириш ўзига хос анъанага айланди. Бешта муҳим ташаббус – талаба-ёшларга берилган кенг имконият манбаи.\nЖаҳон соғлиқни сақлаш ташкилотининг маълумотига кўра, инсон саломатлиги 55 фоиз ҳолатда соғлом турмуш тарзига боғлиқ экан. Демак, соғломлаштириш ишлари ва спорт билан ҳамоҳанг турмуш тарзига мунтазам равишда амал қилиш турли хасталиклардан ҳоли, чиройли ва бахтли яшаш гарови.\nСпорт инсонни чиниқтириб, соғломлаштириши билан бирга, халқни, миллатни дунёга танитади. Иккинчи ташаббуснинг айнан шу жиҳатлар билан ҳамоҳанглигида ҳам бир ҳикмат бор. Мазкур йўналиш бўйича Математика факультети томонидан талаба-ёшларни жисмонан чиниқтириш ва спорт соҳасида ўз қобилиятларини намоён қилишлари учун зарур шарт-шароитлар яратиб бериш чоралари кўрилмоқда.\nҲусусан, куни кеча Математика факультети томонидан 12-сонли талабалар турар жойида университет Спорт кафедраси билан ҳамкорликда талабалар турар жойида яшовчи талабаларга кўрсатилаётган ғамхўрликлар учун лаббай жавоби остида қаватлар ўртасида шахмат спорт мусобақасига старт берилди. Мусобақада 12-сонли ТТЖда яшовчи 460 нафар талабадан 300 нафардан зиёди иштирок этди.\nМусобақада шахмат спорт турига қизиқувчи ёшлар кўплиги туфайли ғолибларни аниқлаш мушкул бўлди. Йигитлар ўртасида 5 тур, қизлар ўртасида эса 6 тур мусобақа ўтказилди.\nФинал босқичини кўтаринки кайфиятда юқори даражада ўтказиш, талабаларни шахмат спорт турига қизиқишларини янада ошириш мақсадида “Халкаро Гроссмейстер” Н.Якуббоев, “Халқаро спорт устаси” О.Нигматов, “Халқаро спорт усталигига номзод” М.Эминжонов, Спорт кафедраси катта ўқитувчиси Р.Юсупов ва ЎзМУ спорт клуби раисининг ўринбосари А.Платуновлар таклиф этилди.\nБеллашув йигитлар ва қизлар ўртасида алоҳида ўтказилганлиги, кўпроқ талаба-ёшларни рағбатлантирилишига хизмат қилди.\nЙигитлар ўртасида Тилавов Фазлиддин 1-даражали диплом, Ниятов Азизбек 2-даражали диплом, Зиёдов Абдубакир 3-даражали диплом, Махсус фахрий ёрлиқ билан Абдураҳмонов Жасурлар тақдирланишди.\nҚизлар ўртасида Асатиллаева Сетора 1-даражали диплом, Атажанова Нилуфар 2-даражали диплом, Ўролова Мафтуна 3-даражали диплом, Элибоева Чарос эса Фахрий ёрлиқ билан тақдирланишди.\nЁшлар маънавиятни юксалтириш, улар ўртасида китобхонликлни кенг тарғиб қилиш мақсадида ғолиблар ўзбек ёзувчилари томонидан ёзилган бадий адабиётлар билан тақдирландилар.\nМусобақа сўнгида “Халкаро Гроссмейстер” Н.Якуббоев талаба-ёшлар билан бир вақтда 15 та шахмат тахтасида дўстона дона сурди.\nХулоса сифатида талабалар бугунги илк маротаба ўтказилаётган шахмат мусобақа якунланмаганлиги, аксинча бу энди бошланганлиги билан тавсифладилар.\nБу мусобақа талаба-ёшлар ўртасида шахмат спорт мусобақасини янада оммалашишига хизмат қилиши шубҳасиз.\nМатематика факультети Ёшлар билан ишлаш бўйича


Фарғонада сохта ДХХ ходими қўлга олинди | Qalampir.uz\nЖамият\t22 Сентябрь 2020 18:35 7602\nФарғонада одамларни чув тушириб юрган сохта ДХХ ходими қўлга олинди. У бор-йўғи 25 ёшда бўлган. Бу ҳақда ЎзА хабар бермоқда.\nФарғона вилояти Олтиариқ туманида яшовчи Ҳамдамжон Юнусжонов мавсумий ишлар билан шуғулиб юрган. Йигит тадбиркор Д.Содиқова билан танишиб қолади ҳамда унинг хусусий боғча очиш ниятида юрганидан хабар топади. Унга дастлаб Департаментнинг Фарғона вилоят бошқармаси ходими эканлигини айтиб, имтиёзли кредит олишида ёрдам беришини айтади. Ҳатто тадбиркор билан бу масалада Тошкент шаҳрига бориб, бир қатор юқори идораларга кирган.\nКейинчалик у ДХХнинг Олтиариқ туман бўлими тезкор ходими деган сохта гувоҳнома ясаб, тадбиркор танишига шу идорада ишлашини маълум қилади. Қалбаки гувоҳномага Д.Содиқованинг якка тадбиркорлик муҳрини унга билдирмасдан босиб олади. Албатта, бу бежизга эмас эди. Ишхонада ҳайфсан олгани ва ойлик иш ҳақи кам чиққанини Д.Содиқовага айтиб алдаб, ундан 600 минг сўм олган ва шахсий эҳтиёжи учун ишлатиб юборган.\nФирибгарнинг тузоғига яна бир ўлжа илинади. Ш.Султонова билан жорий йилнинг январь ойида Фарғона шаҳрида учрашиб қолиб, ўзини “Темур” деб таништирган. У синглисининг туғилган кунига тилло тақинчоқ олиб бериши учун 100 доллар бериб туришлигини сўраб, ундан ёнида бўлган 875 минг сўм пулни олган. Шунингдек, Ш.Султоновадан онасининг бетоблигини айтиб 500 минг сўм, нархи 2 миллион 400 минг сўм бўлган уяли телефонини ҳам олиб, телефонни сотиб юборган.\nФирибгарликни танлаган 25 яшар йигитнинг найранглари узоққа бормади. Ҳуқуқни муҳофаза қилувчи идоралар томонидан унинг жинояти фош этилиб, қалбаки хизмат гувоҳномаси ашёвий далил сифатида олинди.\n20 Январь 12:15 97921\n20 Январь 10:41 55682\n22 Январь 14:58 53774\n21 Январь 12:47 48363\n21 Январь 10:34 35581


“Дарбанд” мунтазам йўл-патрул маскани ҳам ёпилди | Qalampir.uz\n“Дарбанд” мунтазам йўл-патрул маскани ҳам ёпилди\nЖамият\t26 Март 15:00 4549\nЖорий йилнинг 24 мартидан бошлаб Сурхондарё вилоятидаги “Дарбанд” мунтазам йўл-патрул масканининг фаолияти вақтинча тўхтатилган. Бу ҳақда вилоят ИИБ ЙҲХБ хабар бермоқда. Қайд этилишича, вилоят ҳудудида коронавирус инфекцияси тарқалишининг олдини олиш мақсадида шундай чора кўрилган.\nШунингдек, вилоятда 23 мартдан бошлаб йўналишли йўловчи ташиш фаолияти билан шуғулланувчи транспорт воситаларининг ҳаракати вақтинча тўхтатилган.\n“Вилоятимиз ҳудудида айни вақтда бўлиб турган бошқа вилоятдан ташриф буюрган фуқароларимизнинг яшаш манзилларига йетиб олишлари ва юк транспорт воситаларининг ҳаракатланишлари бундан мустаснодир”, дейилаган мурожаатда.\nЙҲХБ мавжуд карантин қоидаларини бузган фуқароларга дастлаб маъмурий, сўнг жиноий жавобгарликкача бўлган чоралар кўрилишини эслатиб ўтган. Фуқаролардан зарур бўлмаган ҳолларда кўчага чиқмаслик, йўналишсиз таксилардан нархларни асоссиз равишда оширмаслик сўралган.\nЭслатиб ўтамиз, бугунгача Тошкент шаҳрини вилоятлар билан боғловчи постлар, Наманган шаҳри ва Андижон шаҳрини вилоят билан боғловчи постлар ёпилган эди. Шунингдек, “Қамчиқ” довонида ҳам транспортлар ҳаракати тўхтатилди.\n07 Апрель 19:04 68502\n06 Апрель 20:50 51718\n06 Апрель 13:46 35076\n06 Апрель 07:35 33561


Ўзбекистон 16:49 / 27.02.2020 5252\nЭкология ва атроф-муҳитни муҳофаза қилиш давлат қўмитаси бутун мамлакат бўйлаб кейинчалик утилизация қилиш мақсадида ишлатилган батарейкаларни йиғиш учун контейнерларни ўрнатиш ташаббуси билан чиқди, деб хабар берди қўмита матбуот хизмати.\nҚўмитанинг таъкидлашича, ишлатиб бўлинган батарейкалар таркибида заҳарли моддалар - қўрғошин, кадмий, симоб, никел, рух ва бошқа моддалар бўлганлиги туфайли уларни умумий чиқиндиларга ташламаслик керак. Агар улар бошқа маиший чиқиндилар орасида полигонга тушиб қолса, у ҳолда қоплама аста-секин емирилади ва хавфли унсурлар тупроқ, ер ости сувлара, сўнгра ер усти сувларига қўшилиб кетади. Агар батарейка чиқиндилар ёндириладиган заводга тушса, зарарли бирикмалар ҳавони ифлослантиради.\n«Илгари республика аҳолисида ишлатилган батарейкалардан халос бўлишнинг йўллари кам эди. Сўнгги пайтларда маиший чиқиндиларга муносабат соҳасида катта ўзгаришлар бошланди, ихтисослашган корхоналар Давлат экология қўмитаси бўйсунувига ўтди. Соҳада йиғилиб қолган муаммолар, шу жумладан батарейкаларни утилизация қилиш масалалари босқичма-босқич ҳал қилинмоқда", - дейилади қўмита томонидан.\nҚўмита раҳбариятининг 31 январдаги топшириғига кўра, "Тоза ҳудуд" ва "Махсустранс" ДУКнинг барча ҳудудий бўлинмаларига батарейкаларни йиғиш учун биринчи навбатда чиқиндиларни йиғиш пунктларида махсус идишлар ўрнатишни бошлаш топширилди. Худди шундай таклиф санитар тозалов соҳасидаги хусусий компанияларга ҳам берилди.\nБугунги кунда пойтахтда "Махсустранс" ДУК нинг 530та ва ва хусусий санитар тозалов компанияларининг 171та контейнерлари пайдо бўлди. Контейнерлар ўрнатиш ишлари давом этмоқда ва улар барча чиқиндиларни йиғиш жойларини қамраб олади.\nУларни кейинги қайта ишлаш масаласи ҳал қилиниши лозим, чунки республикада ҳозирча тегишли ишлаб чиқариш қувватлари йўқ. Кўриб чиқилиши керак бўлган яна бир вариант -батарейкаларни утилизация қилиш учун хорижга юбориш.


Ўрмон фондига кирмайдиган дарахтлар ва буталарни кесишга рухсатнома | ЦОО\nЎрмон фондига кирмайдиган дарахтлар ва буталарни кесишга рухсатнома\n1) Ўзбекистон Республикаси Табиатни муҳофаза қилиш давлат қўмитаси Тошкент шаҳар табиатни муҳофаза қилиш қўмитаси;\n2) Ўзбекистон Республикаси Адлия вазирлиги, Тошкент шаҳри адлия органлари;\n3) Тошкент шаҳри туманлари Тадбиркорлик субъектларига «ягона дарча» тамойили бўйича давлат хизматлари кўрсатиш ягона марказлари.\nюридик шахслар – тадбиркорлик субъектлари.\nжисмоний шахслар – юридик шахс ташкил этмаган тадбиркорлик субъектлари.\nюридик шахслариннг филиаллари ва ваколатхоналари.\nа) янги рухсатнома олишда, рухсатнома амал қилиш муддати тугаганда:\n1) Мазкур паспортга 1-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатномани бериш тўғрисида ариза;\n2) Мазкур паспортга 2-иловага мувофиқ шакл бўйича кесиладиган, ўрмон фондига кирмайдиган дарахтлар ва буталар тўғрисидаги қўшимча маълумотлар;\nб) рухсатномани қайта расмийлаштиришда:\n1) Мазкур паспортга 3-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатномани қайта расмийлаштириш тўғрисида ариза;\n2) Мазкур паспортга 4-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатнома – олдин берилган рухсатнома;\nв) рухсатнома дубликатини беришда:\n1) Мазкур паспортга 5-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатнома дубликатини бериш тўғрисида ариза;\n2) Мазкур паспортга 4-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатнома – олдин берилган рухсатнома шикастланган ёки яроқсиз ҳолга келган тақдирда;\nЎзбекистон Республикаси Вазирлар Маҳкамасининг “Биологик ресурслардан фойдаланишни тартибга солиш ва табиатдан фойдаланиш соҳасида рухсат бериш тартиб-таомилларидан ўтиш тартиби тўғрисида”ги қарори 20.10.2014 й.290-сон\nI) Янги рухсатнома олиш, рухсатнома амал қилиш муддати тугаганлиги тўғрисидаги аризани кўриб чиқиш натижалари бўйича:\n1) Мазкур паспортга 10-иловага мувофиқ шакл бўйича Ўзбекистон Республикаси Табиатни муҳофаза қилиш давлат қўмитаси Тошкент шаҳар табиатни муҳофаза қилиш қўмитасидан кесиладиган дарахтлар ва буталар ҳолати тўғрисидаги хулоса;\nII) Давлат ўрмон фондидан ташқаридаги дарахтлар ва буталарни кесганлик учун белгиланган тўлов тўланганидан кейин – янги рухсатнома олишда, рухсатнома амал қилиш муддати тугаганда, шунингдек илгари берилган рухсатномани қайта расмийлаштириш ёки дубликатини бериш тўғрисидаги аризани кўриб чиқиш натижалари бўйича:\n1) Мазкур паспортга 4-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатнома;\n1) Мазкур паспортга 11-иловага мувофиқ шакл бўйича ўрмон фондига кирмайдиган дарахтлар ва буталарни кесишга рухсатномани беришга асослантирилган раддия;


Пайшанба куни кечга яқин Москванинг Гарибалди кўчасида портлаш содир бўлди\nПортлашдан зарар кўрганлар йўқ. Пойтахт ички ишлар бошқармаси тарқатган маълумотларга кўра, портлаш мосламасининг қуввати 100 грамм тротил кучига тенг бўлган. Портлаш мосламаси пойафзал дўкони жойлашган бинонинг айвонига ўрнатилган бўлган. Бу ерда пойафзал дўконидан ташқари, шунингдек¸ бир неча тижорат ташкилотлари ҳам жойлашган.\nАйни пайтда «қасддан одам ўлдириш» моддаси бўйича жиноий иш қўзғатилгани маълум қилинди.


- Шимолий Кавказ XX аср бошидаги россия откриткаларида (фотогалерея)\n- 2016 эсда қоладиган йил бўлди (ўзбек тилида видео)\n- А.Навалний: Марказий Осиë давлатлари билан виза ўзбекистонлик муҳожирлар учун ҳам зарур (ўзбек тилида видео)\n- "Аллоҳ, Умарни мукофотла!". Москвадаги бозорда савдо қилаётган тожикистонлик Умарнинг хайр амали Фейсбукда минглаб одамларнинг олқишларига сазовор бўлди.(ўзбек тилида видео)\n- «Алмазный меч» кўрсатилганидан кейинги мақтов ва ҳақорат. 27 декабрда Олма Отада “Қозоқ эли” сериалининг киноверсияси – икки соатли «Алмазный меч» филмининг матбуот намойиши бўлиб ўтди. Тарихчилар картинани кўриб бўлганидан кейин ҳам ижобий томонларини , ҳам баъзи ноаниқликларни таъкидлаб ўтишмоқда. (Директ видеоcи)\n- Асосиз: полиция «қўл режимида». 2017 йил 1 январидан Қозоғистон полициячилари асодан фойдаланмай қўйишади. (Директ видеоcи)\n- Уйсиз Қор бобонинг Янги йили. Тармоқда уйсизлар петербургликларни кириб келаётган байрамлар билан табриклашаётганликлари тасвирланган роликлар машҳур бўлиб бормоқда. (Директ видеоcи)\n- Кучайтирилган режим байрами: Янги йилдан Москвани полиция ходимлари босиб кетишди. (видео)\n- Грузия совғаларни тежамоқда: мамлакатда миллий валютанинг тушиб кетиши давом этмоқда. (видео)\n- "Клуб 28 петель": тўқув пилтаси ёрдамида янги туғилган болаларни қандай қутқариш мумкин. (видео)


Ханчжоу-2022, Париж-2024: Теннис федерациясининг режаси муҳокама марказида\nМиллий олимпия қўмитаси Жисмоний тарбия ва спорт вазирлиги билан ҳамкорликда Олимпия спорт турлари бўйича терма жамоаларимизни Ханчжоу-2022 Осиё ўйинлари ва Париж-2024 Олимпия ўйинларига тайёрлаш бўйича режалар тақдимотини йўлга қўйгани ҳақида маълум қилган эдик.\nМиллий олимпия қўмитаси Жисмоний тарбия ва спорт вазирлиги билан ҳамкорликда Олимпия спорт турлари бўйича терма жамоаларимизни Ханчжоу-2022 Осиё ўйинлари ва Париж-2024 Олимпия ўйинларига тайёрлаш бўйича режалар тақдимотини йўлга қўйгани ҳақида маълум қилган эдик. Бугун куннинг биринчи ярмида Ўзбекистон теннис федерацияси ўз режалари билан ўртоқлашди. ZOOM платформасида кечган мазкур тадбирда Рустам Шоабдураҳмонов бошчилигидаги МОҚ мутасаддилари, Жисмоний тарбия ва спорт вазирлиги вакиллари, шунингдек, Ўзбекистон теннис федерацияси раҳбарияти, мураббийлар иштирок этишди.\nТақдимотини федерация Бош котиби Ирода Тўлаганова олиб борди. Ирода Ботировна нутқи давомида бўлажак йирик мусобақаларга қандай тайёрланиш, спортчиларимиз маҳоратини ошириш ва қайд этилаётган натижаларни яхшилаш, хориждан етук мутахассис жалб қилиш орқали ҳам эркаклар, ҳам аёллар терма жамоасида кучли мураббийлар штабини шакллантириш ва федерациянинг ўз олдига қўйган бошқа режалари ҳақида батафсил гапириб берди. И.Тўлаганова тақдимот давомида селекция ишларига ҳам алоҳида тўхталиб, ёш иқтидорларни саралаш тизими, теннисни юртимиз бўйлаб янада оммалаштириш учун ҳудудларда моддий-техник базасини янада мустаҳкамлаш борасида таклифлар билдирди.\nТадбир давомида МОҚ раҳбари Рустам Шоабдураҳмонов ҳам тақдимот юзасидан ўз фикрларини айтиб ўтди.\n“Теннис мамлакатимизда улкан ва ўзига хос тарихга эга спорт турларидан ҳисобланади. Бугунги тадбирда ўзбек тенниси ривожига ўз ҳиссасини қўшган мутасаддилар иштирок этишмоқда. Таркибида Огородов, Томашевич ва Куценко каби теннисчилар бўлган жамоамиз ўз вақтида Осиё қитъасида етакчи бўлган. Ўзбекистон теннис бўйича қулай базага эга. Мен федерация мутасаддиларидан селекция ишларига янада кўпроқ эътибор беришларини, ҳақиқий иқтидор эгаларини саралаб олишга алоҳида аҳамият беришларини сўраб қолардим. Терма жамоа таркибидан жой олиш ёшлар учун ўзгача фахр бериши ва ундан теннисчиларимиз ғурурланиши лозим. Спортчилар орасида соғлом рақобат уйғотиш керак. Шунингдек, уларга мотивация берадиган мусобақалар сонини кўпайтириш талаб этилади», – деди МОҚ раҳбари.\nОнлайн тадбир давомида мазкур спорт турини янада оммалаштириш, тайёргарлик босқичлари ҳақида атрофлича фикр-мулоҳазалар билдирилди.


Янги йилда янги меҳмон\n31 декабрь санасида вилоятимизда дунёга келган 95 нафар янги меҳмоннинг ширин йиғиси оламни тутди. Оналик бахтига муяссар бўлган, фарзандини соғ-саломат бағрига олган аёллар чеҳрасида хушнудлик, ҳаётдан розилик ҳислари акс этди. Бир-бирини Янги йил билан қутлаётган қариндош-уруғларга етиб келган янги меҳмон хушхабари хонадонларни қувончу шодликка, қўшалоқ байрам шодиёнасига тўлдириб юборди. Байрам дастурхони атрофида дуога қўл очишар экан, дунёга келган гўдакларнинг умри узун, бахти бутун бўлсин, дея ният қилишди.\nВобкент шаҳрида истиқомат қилаётган Мадина Шайдоеванинг ҳам қувончи чексиз. Унга бир неча йиллардан бери орзиқиб кутилган — оналик бахти янги йил куни насиб этди.\n— Турмуш қурганимизга 12 йил бўлди, — дейди у боласини бағрига босганча ҳаяжон билан. — Якунига етаётган 2017 йил ҳаётимизда унутилмас из қолдирди. Узоқ кутган биринчи фарзандимиз дунёга келди. Шифокорларнинг айтишича, фарзандим барча кўрсаткичлар бўйича соғ-саломат экан.\nВобкент туманидаги туғруқ мажмуаси ўтган давр мобайнида барча талабларга жавоб берадиган муассасага айланди. 2016 йилда мукаммал таъмирдан чиқарилган 70 туғруқ ўр¬нига эга мажмуа тиббиётнинг энг илғор технологиялари билан жиҳозланган. Замонавий тиббий асбоб-ускуналар билан таъминланган 7 та туғруқ зали ҳомиладор аёлларга хизмат кўрсатади.\nМажмуада 2017 йил давомида 1887 нафар чақалоқ дунёга келди. Оналар ўлими анча йиллардан бери кузатилмади.\n— Туғруқхонада фарзанд кутаётган оналар, янги туғилган чақалоқларни парваришлаш учун барча шароитлар яратилган, — дейди туман бош акушер-гинекологи, туғруқ мажмуаси бўлими мудири Мустақим Баротов. — Чақалоқларни сунъий ¬нафас олдиришга мўлжалланган ¬мослама, оптик видеотизим сингари тиббий асбоб-ускуналар нуқсон ¬билан туғилган чақалоқларни соғ¬ломлаштиришда қўл келмоқда. Соғлиқни сақлаш вазирлиги томонидан тавсия этилган гўдак парвариши учун зарур Витал — Витамин К сингари турли витаминлардан фойдаланиляпти, болани кўкрак сути билан парваришлашга алоҳида эътибор қаратиляпти.\nҲомиладорларни туғруққа тайёрлаш бўлими 35 ўринга мўлжалланган. Ультратовуш аппарати, электрокардиограмма ҳамда клиник лабораторияда аёлларнинг умумий ҳолати бўйича текширув ўтказилади ва уларнинг ҳар бири белгиланган йўналиш бўйича даволанади.\nТуғруқхона қошида фаолият кўр¬сатаётган маслаҳат-ташхис полик¬линикаси мутахассис-шифокорлари ҳомиладорликнинг дастлабки ойларида бўлган оналарнинг саломатлигини ҳар томонлама таҳлил қилади ва маслаҳат-ташхис хизмати кўрсатади.\nТуғруқхонада ўз кас¬бининг моҳир устаси бўл¬ган тажрибали шифо¬корлар кунни тунга улаб, ҳар бир она ва бола саломатлиги йўлида чин дилдан фидойилик билан ¬хизмат қилмоқда. Улар ҳар бир гўдак соғ-саломат туғилиши учун туғруққача ва туғруқ пайтида қилиниши лозим бўлган муолажа¬ларга масъулият билан ёндашиб, ўз вазифасини сидқидилдан адо этмоқда.\n— Байрамларда ҳам эл-юрт, хонадонлар хизматида, одамларнинг бахт¬ли онларига шерик бўлиш — касбимизга нисбатан қалбимизда ўзгача меҳр ва фахр туйғуларини уйғотади, — дейди акушер-гинеколог Раи¬са Кенжаева. — Дунёга келган чақа-лоқларнинг эрка йиғиси чарчоқ ва машаққатлардан бизни фориғ этади. Руҳимизга енгиллик, қалбимизга ором, кўнгилларимизга қувонч ба¬ғишлайди. Боласини бағрига босаётган она юзидаги бахтиёрликни кўриб, хотиржам ҳолда яна ишга шўнғиймиз.\nБир йилда икки минг нафаргача чақалоқларнинг овози янграйдиган бу муассасада она ва болалар ана шундай меҳр ҳамда эътибор оғушида бўладилар.


Мухолифат лойиҳасига ҳамон жавоб йўқ\n08 май 2021, Тошкент вақти: 10:31\nТожикистон Ислом уйғониш партияси ҳукумат томонидан тайёрланган “Дин ва диний ташкилотлар тўғрисида”ги янги қонун лойиҳасига муқобил сифатида тақдим этган вариантига ҳалигача жавоб олгани йўқ.\nҲукумат тайёрлаган қонун лойиҳаси мамлакат диний ва нодавлат ташкилотлари ва ҳатто ЕХҲТнинг қаттиқ танқидига учрагач, Ислом уйғониш партияси (ИУП) қонуннинг унга муқобил вариантини ишлаб чиққан ва парламент муҳокамасига тақдим этганди. Партиянинг бу варианти икки ой давомида хулосаланиб, натижаси ҳукумат ишчи комиссияси ҳамда парламент вакиллари томонидан эълон қилиниши лозим эди. Аммо белгиланган муддат ўтганига қарамай, ИУП ўз вариантига жавобни олгани йўқ.\n“Бир сўз билан айтганда, биз ишлаган қонун лойиҳасига эътиборсизлик қилинмоқда. Президентимиз ўз чиқишларида диний қадриятларни ҳимоялаб, аксарияти мусулмон бўлган тожик жамиятида дин ва виждон эркинлиги таъминланган бўлиши зарарлигини таъкидлайди. Аммо аслида бунинг аксини кўрамиз. Менимча, мамлакатда диний таълим тизими демократик тамойилларга мослашмаган. Айниқса, болаларнинг диний таълим олиши, аёлларнинг масжидларга эркин қатнаши ва балоғат ёшига етмаган ўғил болаларнинг жума намозларида иштирокига расмийлар томонидан қаршилик жамиятимизда дин ва виждон эркинлиги чекланганининг исботидир”,- деди ИУП етакчиси Муҳиддин Кабирий.\nУ ҳукумат томонидан ишланган қонун лойиҳасига муқобил лойиҳага хулоса берилмаётгани ташвишланарли эканини билдирди.\nТожикистон парламенти қуйи палатасининг конституциявий қонунчилик ва инсон ҳуқуқлари қўмитаси раиси Маҳмад Раҳимов эса бу хавотирларга асос йўқлигини таъкидлади.\n“Ҳар қандай қонун лойиҳасини ҳукумат махсус комиссияси экспертлари диний ва ноҳукумат ташкилотлар, инсон ҳуқуқларини ҳимоялаш идоралари вакиллари билан биргаликда муҳокама қилади. Бу бир-икки кунда битадиган иш эмас. Айни пайтда ИУП ишлаган қонун лойиҳаси ўрганилмоқда ва апрель ойи охирларига қадар ҳукумат ҳам, парламент вакиллари ҳам ўз хулосамизни эълон қиламиз”,- деди М.Раҳимов.\nКузатувчилар эса ҳукумат мухолиф партия томонидан тавсия этилган қонун лойиҳасининг ижобий хулосаланишига шубҳа билдирмоқда.\n“ИУП ишлаган муқобил вариант ҳозир амал қилиб турган “Дин ва диний ташкилотлар тўғрисида”ги қонундан кўп жиҳатлари билан устун туради. Бу қонун лойиҳаси дин ва диний таълим соҳасида ислоҳотга йўл очади. Ўз навбатида, ҳукуматдаги айрим гуруҳлар бундан манфаатдор эмас”,- деди мустақил таҳлилчи Абдуллоҳ Раҳнамо.\nУнинг сўзларига кўра, Тожикистон ҳукумати “Дин ва диний ташкилотлар тўғрисида”ги янги қонунни қабул қилишда жамоатчилик, хусусан, мухолиф партия фикрини эътиборга олиши шарт. Акс ҳолда тожик жамиятида диний экстремистик гуруҳларнинг ўз мақсадларини амалга ошириши учун имконият яратиб берилган бўлади.


ШАЙТОН СОВҒАСИ (мистик ҳикоя) — Nargis.uz\nЗайниддин бугун хурсанд. Ниҳоят, унинг лавозимини оширишди. Албатта оддий ишчидан цех бошлиғи ўринбосарлигига ўтиш ҳар кимнинг ҳам қўлидан келмайди. Бир цехда 5 йилдан буён ёнма- ён ишлаб келаётган Нозим йиғилишдан сўнг уни табрикласа-да, кўзларидан хурсанд эмаслиги кўриниб турарди. Ахир улар деярли бир кунда заводга йўлланма билан ишга келишган. Аммо Нозим иш вақти тугар тугамас, жуфтакни ростлашга ҳаракат қилар, Зайниддин эса берилган буюртма бўйича ишни охирига етказмагунича иш жойидан жилмас эди. Албатта, раҳбарият буни билади…\n— Юр ўртоқ, бугун лавозимни ювамиз. Хотиндан яширган бир-икки сўмим бор, пивохўрлик қилишга етади. — Зайниддин Нозимнинг ёвқараш нигоҳига эътибор бермай, унинг елкасига қўл ташлади.\n— Лавозимни пиво билан эмас, ароқ билан ювиш керак. Балки бугун “Тонгги юлдуз”да ўтирармиз.\n— Бўпти, бир мазза қилайлик.\n“Тонг юлдузи” кафеси кечки салқинда одамлар билан тўлиб тошган. Аранг бўш стол топиб ўтирган дўстлар, овқатга буюртма беришгач, уни олиб келгунларича атрофдаги хўрандаларни томоша қила бошлашди.\n— Зайни, анови қизга қара, жа-а кетворган эканми?\n— Уларнинг қарама-қаршисида столчада ўтирган аёл ҳақиқатдан ҳам ҳурлиқонинг ўзи эди. Оппоқ юзи, шаҳло кўзлари, қуюқ қора киприклари, ғунчадек кичик, бежирим лаби инсонни ўзига ром этмай қўймасди.\n— Зайни, бир ўзи эканми? Балки столимизга таклиф этармиз? — Нозим қиздан кўзини узмасди.\n— Қўйсангчи, бунақа чиройлилар ҳеч ҳам ёлғиз юришмайди, йигитими, эрими ташқарига чиққандирда? — Зайниддин ҳарчанд нигоҳини олиб қочсада, беихтиёр қиз томонга қарар, у ҳам ундан кўз узмаётганлигини кўриб, қизариб кетди.\n— Ростданам ҳеч кими йўқ, шекилли. Қандай қилиб таклиф этамиз?\nХудди уларнинг гапларини эшитиб тургандек, қиз ўрнидан туриб, ичиб турган коласини қўлига олдида, уларнинг ёнига келди.\n— Салом йигитлар, ёлғиз зерикиб кетдим, бироз сизлар билан ўтирсам майлими?\nНозим шошганича ўрнидан туриб, қизга курсини сурди.\n— Марҳамат, жонимиз билан.\n— Ўртоғингиз сизлар билан ўтиришимни истамаяпти шекилли. Унинг келишган қадди-қомати, кўзларини сузиб гапириши-ю, ширали овозидан Зайниддин ўзини юқотиб қўяёзди.\n— Й-ў-қ, нега энди? Марҳамат.\nҚиз қўлидаги уяли телефонини стол устига қўйиб, Нозимжон у томон сурган курсига назокат билан ўтирди.\n— Телефонингиз чиройли экан, сенсорли шекилли.\n— Ҳа, тўғриси бу эркаклар тутиб юрадиган русумли телефон, аммо менга айнан шунақаси ёқади.\nҚиз тинмай гапирар ва… анчагина ичар экан. Ҳар қадаҳ уриштирганда унинг бўялган узун тирноқлари янада нозиклаштириб кўрсатаётган бармоқларига қўлининг тегиши, баданини бир сескантирар, юрагида қизга нисбатан қўрқув аралаш, аллақандайдир ҳаяжон пайдо бўлганлигини кўрсатмаслик учун, ҳар гал ундан нигоҳини олиб қочар эди.\nЭрталаб Зайниддин кўзини очганида кун пешин бўлаёзганди. Каравоти ёнидаги кичик стол устида турган чойнакдаги чойни жумрагидан симирдида, ичида уни дамлаб, ишга кетган хотинини алқаб қўйди.\nИшга кеч қолибди. Боши кеча кўп ичганидан лўқиллаб оғрир, кўнгли ҳам айниб қайт қилгиси келаётганидан, ювиниш хонасида юзини совуқ сувга чайди.\n— Шунчалик ҳам ичаманми? Лавозими кўтарилганнинг биринчи кунидан ишга бормасам, қанақа одам бўлдим. Ишга бориш керак, бирор баҳона топарман. Шундай уй-хаёллар билан шошиб шимини кия бошлади. Шу пайти гилам устига кеча анови ҳурлиқонинг қўлида кўрган телефон тушди.\nЗайниддин бир зум телефонга анграйганича қараб турди. Наҳотки маст ҳолда телефонни ўғирлаган бўлса? Йўғ-ей, бўлиши мумкин эмас! Шу пайтгача бировнинг бир тийинини ҳам ўзидан сўрамасдан олмаган. Бўлмаса бу телефон қаердан келди?\nЗайниддин цех эшиги олдида Нозимжонга тўқнаш келиб, тилла топган одамдек суюниб кетди.\n— Ўртоқ, кечаги қизнинг исмини, қаерда яшашини билмайсанми?\n— Ҳа, тинчликми? Юракдан қаттиқ урибди шекилли?\n— Йўғ-ей, унинг телефони менда пайдо бўлиб қолибди, шунга яна қидириб юргандир? Бизни ким деб ўйлади экан-а?\n— Қара шунча бирга ичиб, отини сўрамабмиз-а, телефон масаласига келсак, учиб қолмасингдан сал аввал ўзи сенга уни совға қилди. Ўзингам тинмай “шундай телефон орзу қилиб юрувдим”, “шунақасини сотиб олмоқчиман, аммо хозир пулим етмайди” деяверганингдан кейин, сенга совға қилди.\n— Мен олдимми?\n— Ҳа, ҳатто унинг қўлларини ўпиб ҳам қўйдинг.\nКўп ўтмай завод директорини порахўрликда айблаб, қўлга олишди. Албатта унинг ўрнига Зайниддин вазирлик томонидан тайинланди. Уч йил мобайнида оддий ишчи бўлиб юрганида салом берса алик олмайдиган цех бошлиқлари-ю, бўлим бошлиқлари қўллари кўксида қабулхонада “хўжайинни бирров табриклаб қўйиш” учун навбат кута бошладилар. Бир томондан бундан жаҳли чиқса-да, иккинчи томондан ғурури саҳрода қизиган тош сувга тушгандек салқинлаб, ором олди. Дўст-душманнинг кўзида тақдир уни эркалаганлигидан ич-ичидан суйина бошлади. Завод директорининг маошидан ташқари, заводга жалб қилинадиган сармоялар, ишлаб чиқилган лойиҳалардан келадиган улушлар… Тез орада Зайниддин хусусий қурилиш фирмасига ҳам эга бўлди. Фирма ҳам гуллаб-яшнай бошлади. Пул бор, каталакдек бир хона уйини сотиб, данғиллама ховли қурди. Хотини Сабоҳат ҳам маликалардек тиллага бурканиб, институтдаги лобарантлигини ташлаб, буткул ўзини икки фарзанди тарбиясига бағишлади. Пулнинг қудррати, тақдирнинг марҳаматини қаранг-а? Орадан икки йил ўтар–ўтмас оддий Зайни Зайниддин Иноғомовичга айланди. Бир пайтлари кези келса камситиб, бўлмаса устидан кулиб юрадиган Нозимжонлар энди соясига салом беради.\nШу куни янги дўстлари, катта тижоратчилар, вазирликларнинг юқори лавозимларини эгаллаб турган мансабдор шахслар даврасида зиёфат еган Зайниддин уйга етиб келгунига қадар ўзини ҳолсиз сезиб, аранг ҳайдовчиси ёрдамида машинадан тушди.\n“Кўп ичиб қўйибман, шекилли”, уйлади у, Сабоҳат ёрдамида тўшагига чўзилар экан. Бир зумда уйқу оромбаҳш қучоғига тортганини сезмай ҳам қолди. Туш кўрибди.Унда Нозимжон билан илк лавозимини “ювиш учун” борганда учратган ҳурлиқо билан турли гуллар қоплаган далада қўл ушлашиб юришган экан. Бирдан олдиларида шохлари зумрад, мевалари эса ёқут тошдан ясалган олма дарахти пайдо бўлибди. Ён-атрофдаги гуллар ҳам ғалати, майин эсаётган шабадада тебранмас, ўзидан ифор таратмас эди. Уларнинг барглари қуёшда чарақлаб, қўл тегса эгилмас, букилмас, барчаси қимматбаҳо тошдан эди.\n-Жоним, манавини татиб кўринг.\nҲурлиқо қўлида пайдо бўлиб қолган ёқут олмани Зайниддинга узатди.\n-Ахир бу тошку, есам тишим синади-ку?\n-Ейсиз, емай ҳам кўрингчи? Аввалига ширин жилмайган ҳурлиқо, сўнг қаҳ-қаҳ отиб кула бошлади. Унинг оғзи катталаша бориб, ўзи ҳам афсонавий девга айланди ва Зайниддин устига бостириб кела бошлади.\nҚора терга ботган Зайниддин алаҳсираб уйғонганида тонг эндигина оқара бошлаган эди.\nКуни билан ичи ғаш бўлиб юрди. Шу пайтгача кўрган тушини дарҳол унутган бўлса, бу туши эса ҳеч ёдидан чиқмас, кўзини юмди дегунича гўзал ҳурлиқо девга айланиб, уни ютишга шайланарди.\nҲар куни бир хил туш қайтарилиши натижасида Зайниддин ухлашга ҳам қўрқиб қолди. Бир ҳафтанинг ичида озиб, кўзлари киртайди. Сержаҳл бўлиб, бўлар-бўлмасга ходимларга бақира бошлади. Шу кунлари кўзи ожиз онасини кўрмаганига салкам бир йил бўлганини эслади. Эвоҳ, лавозим-у, пуллар кўзи эмас, қалбини кўр қилиб қўйибди. Сурхоннинг чекка қишлоғида қолган онасининг оқ фотиҳасини олмаганига ҳам қарийб бир йил бўлибди. Қайтанга оддий ишчи пайти тез-тез болалиги ўтган қишлоғига борар, синфдошлари билан кўришиб, отасининг қабрини зиёрат қилар эди. Онажони етти қишлоққа машҳур кинначи эди. Кимга кўз тегса, боласи касал бўлса, иши юришмаса албатта уларникига келиб онасига нон силатар, кинна солдирар эди. Ўқишни битириб, уйлангач, Зайниддин Тошкентда қолишни афзал билди. Онажони онасининг ўлимидан сўнг қаттиқ изтиробга тушиб, бирданига кўзи кўрмай бошлади. Шундай бўлса-да уларнинг уйларидан одам аримасди. Онасининг ёнида укаси Ботир қолишидан кўнгли таскин топган Зайниддин заводга ишга кирди. Балки қадрдон юртининг тафти уни бу қўрқувлардан халос этар. Балки мушфиқ онасининг доимо жамбил ҳиди келиб турувчи қўллари уни бу ташвишдан қутқарар.\nРизвоной она ўрик дарахтининг сояси остида атрофдаги шовқинларга қулоқ тутиб ўтирар экан, енгил оёқ шарпасини сезиб сергакланди:\n— Ким у? Ботиржон сенмисан?\nЗайниддин олдида совуб қолган бир пиёла чой, ранги унниқиб кетган кўрпачада ўтириб, ҳимоясиз равишда ҳовли ва боғдаги турли хил шовқинларга қулоқ тутаётган кўзи ожиз онасини кўриб, ўпкаси тўлиб кетди. Ўзини тута олмай, онасининг райҳон, олма ва аллақандай болалик хотиралари тўфонини қўзғатувчи ҳидлар келиб турган бағрига отди:\n— Онажон… бу… мм-е-ен. Зайни…\nРизвоной она қорачиқлари оқ парда қоплаган кўзларидан оққан шошқатор ёшни ҳам артмай қўлларини олдинга чўзиб, анча тўлишган, қимматбаҳо атир ҳиди уфуриб турган ўғлининг елкасидан қучоқлади.\n— Бормисан, болам… Сени кўролмай ўлиб кетаманми, деб ўйловдим. Йўқлай ҳам демайсан. Уканг Ботиржонга тилипон қил, қачон келар экан десам, рақамингни билмайман дейдими-ей?\n— Мана келдим онажон, сизни соғиндим…\nЗайниддиннинг келиши оилада ҳақиқий байрамга айланди. Кечга томон қўни-қўшнилар, ўртоқлари чиқишди. Гурунг тун ярмигача давом этди. Атрофида уни у бундан 10 йил илгари қандай бўлса шундай қабул қилаётган, самимий суҳбатлашаётган одамларни кўриб, Зайниддиннинг кўнгли тоғдек кўтарилди. Сўнгги пайтлари юрагига солаётган қўрқув ҳам йўқолди. Сурига солинган кўрпачага чўзилар экан, тушига раҳматли отаси кирди.\n-Болам, сен ўзингнинг ҳаётинг билан яшамаяпсан. Совғани қайтар болам.Ўз ҳаётинг билан яша, деди-ю, боғ четига экилган маккайилар ичига кириб ғойиб бўлди. Зайниддин отасини соғинганлигини илк маротаба юрак-юрагидан ҳис этди. Ҳарчанд чақирмасин, отаси ортга қарамади, тушида ёш болага айланган Зайниддин эса падари бузрукворининг орқасидан қувиб етолмади. Ўпкаси тўлиб, ҳиқиллаганича, макка поялари атрофида пайдо бўлган кўринмас девор ортида қолди.\nУйғонганида кўз ёшидан ёстиғи ҳўл бўлган, элас-эласда итларнинг уйқусираб ҳургани, боғ тўридаги молхонада ҳўкизнинг пишқиргани эшитилди. Кўкда сон саноқсиз юлдузлар чарақлар, боғ этагидаги маккайизор эса қорайганича, енгил шабадада шивирлар эди.\nЗайниддин анчагача болалиини эслаб, ухлолмай ётди. Кейин эса кўзи илинибди. Ҳал ҳам маккайизор олдида турибди. Фақат энди улғайган. Бир оздан сўнг поялар шитирлаб, кимдир у томон қараб кела бошлади. Зайниддиннинг юраги ҳовлиқди. Отаси қайтди, отажониси уни яхши кўради, ёлғиз ташлаб кетгиси келмади. У олдинга талпинган эди, отасининг ўрнига яшил баргларни суриб ўша ҳурлиқо чиқиб келди. Зайниддин қочмоқчи бўлган эди. Аммо оёқлари остидан томир чиқиб, улар ҳам маккайи поясига айлана бошладилар. Ҳурлиқо яқинлашгач, Зайниддинни ютиш учун оғзини катта оча бошлади. Шу пайт телефон жиринглади-ю, ҳурлиқо яна асл гўзал қиёфага кирди.\n— Телефон сизга бойлик келтирди, тўғрими, жоним? Аммо менинг улушим қани? Ҳақини тўламайсизми?\nЗайниддин жавоб беришга улгура олмади. Телефоннинг тинимсиз жиринги уни қўрқинчли туш гирдобидан юлқиб олган эди.\nТонг отган, ҳақиқатдан ҳам доимо ёнида олиб юрадиган, ўша ҳурлиқо совға қилган телефони тинимсиз жирингларди.\nҚўли қалтираганича телефонни кўтарган Зайниддин қулоғига, худди қабрдан чиқаётгандек овоз келди:\n— Кимсиз? Ким бу? Бу рақамни қаердан олдингиз?\nАммо телефондан қисқа гудоклар келар, қўнғироқ қилувчининг рақами ҳам дисплейда чиқмаган эди.\nҚўлига худди қора чаён ёпишгандек телефонни кўрпача устига отиб юборар экан, шошганича онаси ётган уйга отилди. Ризвоной она бомдодни ўқиб бўлиб, нурсиз нигоҳини бир нуқтага қадаганича тасбеҳ ўгириб ўтирган экан. Ҳарсиллаб кирган Зайниддиннинг атири димоғига гуп этиб урилиши билан жилмайди.\n— Тинчликми болам? Салгина дам олмабсан? Ҳали эрта-ку?!\n— Онажон қутқаринг, мен бошқа чидай олмайман. У мени ютиб юборади, ютади…\nРизвоной она ўғлининг гапини диққат билан эшитгач, бир оз сукутга чўмди. Сўнг:\n— Совғани эгасига қайтар болам. Сен шайтонга ошно тутинибсан. Унинг совғасини олибсан. Тилипонинг аслида шайтон қуввати жойланган мослама. Бу қувват сенинг ҳаётий қувватинг билан озиқланган. Яна икки-уч ойдан кейин жонингни сўриб оларди. Касалдан бошинг чиқмасди. Уни эгасига қайтар…\n— Қандай қилиб, ахир уни танимайман-ку?\n— Уни олган жойингга бор. Ўша ўтирган столинг устига қўйгинда, Қуръон Каримдан мана бу сураларни ўқи. Сўнг ортингга қарамай чиқиб кет. Сендан хавотирда эдим. Яхшиямки, ўзинг келдинг.\nТошкентга қайтиб онаизорини айтганини қилган Зайниддин илк маротаба тинч ухлади. Тушида яна анвойи, бу сафар тирик гуллар очилган далада сайр этар, олма дарахтида кўзни қувонтириб, хушбуй ҳид таратиб турган олмани узиб олиши билан ёнгинасида кулгу эшитилди. Улардан сал нарида уни таъқиб қилган ҳурлиқо хўппа семиз, ёш бўлишига қарамай, тепа сочи тўкила бошлаган йигитнинг қўлидан ушлаб, унга ёқут олмани узатмоқда эди…\nАввалгиси: Босма ОАВ таҳририятлари учун ўқув қўлланма\nНавбатдаги:ИНТЕРНЕТ ЖУРНАЛИСТИКАНИНГ ТЕХНОЛОГИК АСОСЛАРИ


Абрамовга савол бор – AllSportuz.com\nАбрамовга савол бор\nЎтган ҳафтанинг энг машҳур кишиларидан бири Вадим Абрамов бўлди десак муболаға бўлмайди.\nТерма жамоамизнинг собиқ бош мураббийи сайтимиз офисига ташриф буюриб, “Тезкор студия” лойиҳаси меҳмони бўлди, шунингдек AlterEgo дастурида ҳам чиқиш қилди.\nХусусан Вадим Карленович ПФЛ бош директори Диёр Имомхўжаев ҳақида шундай деган: “У доим Англия футболини намуна қилиб кўрсатади, Англиядан ўрнак олишимиз керак дейди, ўзи эса умуман Англияда бўлмаган”.\nЁки бўлмаса шу йилни олайлик. Гуруҳимиздаги асосий рақиб Саудия Арабистони 1 июндан машғулотларни бошлади. Сиз эса терма жамоани 10 кун олдин – 20 майдан йиғиб, футболчиларни тоққа олиб чиқиб кетдингиз. Яъни, барчаси Сиз ўйлаган режа асосида кечди. Терма жамоа биринчи ўринда бўлгани учун яна ҳеч ким Сизга қарши бормади.\nШу ўринда Сизга савол бор: адашмасам, мураббийлик соҳасида 30 йиллик иш стажига эгасиз. Бу орада бир нечта клублар ва терма жамоаларда ишладингиз. Лекин шу вақт оралиғида қайсидир мамлакатга бориб малака ошириб келдингизми? Умуман қайси мураббийларнинг ишини яқиндан кузатасиз? Ўзбекистон кимдан ўрнак олиши керак, бизга қайси давлат футболи мос тушади: Англиями, Италиями, Германиями, Испаниями – мана шу саволларга жавоб бера оласизми?\nБиламиз, Сизда Про лицензияси бор, лекин лицензияни қўлга киритгач, ўз маҳоратингизни янада ошириш, ўзбек футболига янгилик олиб кириш учун нималар қилдингиз? Мисол учун Тачмурод Агамуродов бир чизиқли ҳимояни олиб кирганини биламиз. Сиз қандай услубни тадбиқ қилгансиз? 2011 йилги Осиё Кубоги – бу тарих. Орадан 10 йил ўтди. Мана шу ўн йил ичида биронта машҳур мураббий ёнида юриб иш ўргандингизми? Ахир бунинг учун имконият бор эди-ку.\nNext Мессини Ҳудо асради! (+видео)


TikTok учун "улоққа" энди Ҳиндистоннинг энг қиммат компанияси ҳам қўшилди — Sof.uz\nЖАҲОН 33,978,614 25,237,938 1,014,886\n13.08 20:59 479 Технология\nХитой гиганти TikTok Ҳиндистоннинг Reliance Industries компанияси билан TikTok бизнесига сармоя киритиш учун музокаралар олиб бормоқда, деб хабар беради TechCrunch.\nReliance Industries Хитойдан ташқаридаги энг йирик бозорда - Ҳиндистонда машҳур бўлган видео-иловани сотиб олишга тайёр. Мамлакат Хитойдан ташқаридаги энг катта TikTok бозори бўлиб, унда 200 миллион фойдаланувчиси ва 2000 га яқин ByteDance ходимлари бор. Компания аллақачон ходимларни Ҳиндистон ҳукумати билан музокаралар олиб борилаётганига ишонтирган ва ходимларни жиддий равишда қисқартириш режалари йўқ.\nИюнь ойининг охиридан бошлаб TikTok Ҳиндистонда тақиқланган - Деҳли Хитойнинг чегаралари кучайганидан сўнг хавфсизлик ва махфийлик сабабли ушбу иловани ва яна 58 та хитой иловаларга тақиқ қўйган.\nТехноуруш: Ҳинд ҳукумати TikTok ва Хитойнинг бошқа 58 та иловасини блоклади\nНашр манбаларининг айтишича, Reliance ва ByteDance музокараларни июль ойининг охирида бошланган ва ҳанузгача келишувга эришилмаган. Яна бир манбага кўра, Ҳиндистонда TikTok'нинг қиймати 3 миллиард доллардан ошади. Видео хизмат тақиқлангандан сўнг, шунга ўхшаш контентга эга маҳаллий иловаларга ўн миллионлаб янги фойдаланувчилар қўшилмоқда.\nTikTok'ка сармоя киритиш нефтдан тортиб телекоммуникациягача бўлган соҳаларда фаолият юритадиган Ҳиндистоннинг энг қиммат компанияси Reliance учун ўз фойдаланувчилар экотизимини кенгайтиришга ёрдам бериши керак. Унинг телекоммуникацион платформаси Jio Platforms тўрт йил ичида Ҳиндистонда 400 миллион фойдаланувчини йиғди.\nTelegram асосчиси Павел Дуров TikTok мисолидан фойдаланиб, мамлакатларга бирлаштирилган мега-иловаларни тарқатиш хавфи ҳақида ёзди.\nАввалроқ, АҚШ президенти Доналд Трамп TikTok'ни 45 кун ичида Америка компаниясига сотишни талаб қилган эди. Акс ҳолда Z-авлод орасида жуда машҳур илова учун Америка бозори ёпилади. Кейинроқ йирик IT-гигант Microsoft TikTok'нинг бир қисмини сотиб олиш учун музокаралар олиб бораётгани маълум бўлди. CNBC телеканалининг ёзишича, хитойлар битимдан $30 млрд.гача ишлаб олиши мумкин.\nЯна бир хабарга кўра, микроблоглар тармоғи Twitter ByteDance'га TikTok билан қўшилишни таклиф этган.\n28.09 15:34 3254\n28.09 09:53 2254\n28.09 22:08 1951\n28.09 13:28 1878\n28.09 10:33 1294\n29.09 16:45 263 Жамият\n28.09 11:39 83 Жаҳон\n28.09 11:19 42 Жаҳон